(Rapport Uffiċjali u Rivedut)

L-GĦAXAR PARLAMENT

Laqgħa Nru. 109

Il-Ġimgħa, 18 ta' Mejju, 2007

Stampat fl-Uffiċċju ta' l-Iskrivan

Prezz Lm1

L-GĦAXAR PARLAMENT

Laqgħa Nru. 109

Il-Ġimgħa, 18 ta' Mejju, 2007

Il-Kumitat iltaqa' fil-Palazz, il-Belt Valletta, f'n-12.13 p.m.

Il-Minuti tal-Laqgħa Nru. 108 li saret nhar l-Erbgħa, 16 ta' Mejju 2007, kienu konfermati.

THE CHAIRMAN (Onor. Jason Azzopardi): Qabel ma ngħaddu għall-item prinċipali rrid nitlob il-permess tal-Membri ta' dan il-Kumitat għaliex hemm talba minn ġurnalist tan-Net Television sabiex jiffilmja l-ewwel ftit minuti tal-laqgħa.

Il-permess ingħata.

LAQGĦA MAL-KUMMISSARJU JOE BORG, MEMBRU TAL-KUMMISSJONI EWROPEA RESPONSABBLI MIS-SAJD U L-AFFARIJIET MARITTIMI, DWAR IT-TEMA: LEJN POLITIKA MARITTIMA GĦALL-UNJONI EWROPEA

THE CHAIRMAN: L-item prinċipali ta' l-aġenda tal-lum huwa l-laqgħa mal-Kummissarju Malti Joe Borg.

Huwa ta' pjaċir sinċier u ta' unur għalina li nerġgħu niltaqgħu miegħek Kummissarju.

Apparti milli qegħdin inġeddu l-konoxxenza u l-ħbiberija tagħna, huwa wkoll importanti li taġġornana daqsxejn dwar x'inhuma l-aħħar żviluppi fil-proċess tal-green paper li inti nidejt ftit taż-żmien ilu u li issa waslet biex tiġi konkluża.

Nirringrazzjak mill-ġdid u nħalli l-kelma f'idejk.

IL-KUMMISSARJU JOE BORG (Membru tal-Kummissjoni Ewropea responsabbli mis-Sajd u l-Affarijiet Marittimi): Sur President, l-ewwelnett nixtieq nirringrazzjakom ħafna talli stedintuni sabiex niġi niltaqa' ftit magħkom u nirrapportalkom fuq kif miexi l-proċess dwar il-possibilita` li fil-futur ikun hemm politika marittima għall-Unjoni Ewropea.

Nixtieq ukoll nisma' l-kummenti tagħkom fuq dan is-suġġett u kif intom qegħdin taraw li dan jista' jaffettwa s-settur li tiegħu għandkom ir-responsabilita` f'Malta.

Jekk tridu tagħmlu xi mistoqsijiet, osservazzjonijiet jew riflessjonijiet, jiena lest li nweġibkom bil-qalb kollha.

Ma xtaqtx indum ħafna fuq il-preżentazzjoni u d-diskussjoni tiegħi se naqasamha fi tliet partijiet.

L-ewwelnett se nsemmi x'sar s'issa għaliex huwa tajjeb li wieħed jerġa' jiftakar ftit minn xiex għadda l-proċess.

It-tieni se ngħid xi ħaġa fuq dak li se jiġri għaliex huwa importanti li Malta u l-membri parlamentari Maltin ikunu mdaħħla f'dak li se jiġri.

F-aħħar nett se ngħid x'ħareġ mill-konsultazzjonijiet u x'inhuma l-indikazzjonijiet dwar il-futur tal-politika marittima.

Kif għedt l-ewwel parti se nħalliha għal dak li sar s'issa.

Kif tafu malli ġie nominat Barroso bħala President tal-Kummissjoni mill-ewwel ħass li għandu jkun hemm focus f'dak li għandu x'jaqsam mal-politika marittima għall-Unjoni Ewropea.

Naħseb li stigah li jagħmel dan il-fatt li dan is-suġġett kien ġie diskuss qabel pero` qatt ma mexa 'l quddiem.

Li ġara matul is-snin disgħin u l-bidu ta' dan is-seklu kien li ċerti pajjiżi oħra, b'mod partikolari l-Kanada, l-Istati Uniti, l-Awstralja u anke pajjiżi membri ta' l-Unjoni Ewropea, bħall-Portugall, Spanja u Franza, bdew jagħtu importanza partikolari lill-aspett integrali tal-politika marittima.

Meta Barroso avviċinani sabiex jgħidli x'għandu f'moħħu dwar dak li kelli nkun responsabbli tiegħu, offrieli li nikkoordina x-xogħol li għandu x'jaqsam mal-politika marittima.

Min-naħa tiegħi aċċettajt.

L-ewwel ħaġa li għamilna kienet li waqqafna tliet strutturi.

L-ewwel waħda fuq livell politiku fejn waqqafna steering group ta' kummissarji.

L-idea kienet li jkunu l-kummissarji kollha li għandhom fir-responsabilitajiet tagħhom ta' kuljum xi aspett li għandu x'jaqsam mal-politika marittima.

Fil-fatt f'dan il-grupp għandek lill-Kummissarju Jacques Barrot tat-Trasport, il-Kummissarju Stavros Dimas ta' l-Ambjent, il-kummissarju għall-politika reġjonali, il-kummissarju għall-politika ta' l-intrapriża, il-kummissarju għall-politika dwar ir-riċerka u l-iżvilupp, il-kummissarju għall-politika ta' l-enerġija u jien li nikkordina dan ix-xogħol.

Illum qegħdin għaxar kummissarji f'dan l-isteering group għax żdied il-Kummissarju Franco Frattini tal-Ġustizzja u Sigurta`, il-Kummissarju Benita Ferrero-Waldner tar-Relazzjonijiet Esteri u l-Kummissarju Vladimir Spidla tal-Politika Soċjali.

Twaqqaf ukoll inter-services group fuq il-livell tas-servizzi kollha fil-kummissjoni li għandu r-responsabilita` li jara kif għandu jkun il-koordinament tax-xogħol f'dak li għandu x'jaqsam mal-politika marittima futura.

Twaqqaf task force ta' grupp ta' nies li jaqgħu taħt id-direttorat ġenerali tiegħi mmexxi minn direttur li l-funzjoni tagħhom hija dik li jagħmlu dak kollu li hemm bżonn sabiex il-proċess jimxi 'l quddiem on a day-to-day basis.

Għalhekk id-daily management tiegħu huwa f'idejn dan it-task force.

Wara t-twaqqif ta' dawn l-entitajiet, l-ewwel fażi kienet dik li jkun hemm konsultazzjoni sabiex niġbru l-ideat ħalli b'hekk inħejju ruħna għal dak li jista' joħroġ fil-green paper.

Fil-fatt għamilna konsultazzjoni ta' madwar sena qabel il-pubblikazzjoni tal-green paper, fejn matul dak iż-żmien ikkonsultajna ma' l-għaqdiet rappreżentattivi kollha u barra minn hekk kienu diġa' qegħdin jinvolvu ruħhom ċerti istituzzjonjiet, bħalma huwa l-Kumitat tar-Reġjun għaliex dan il-kumitat għandu interess dirett.

Irċevejna wkoll madwar 300 sottomissjoni li għenuna immensament sabiex stajna nifformolaw il-green paper.

Il-green paper ġiet adottata mill-Kummissjoni f'Ġunju tas-sena l-oħra u l-iskop tagħha kien aktar li tistaqsi mistoqsijiet dwar kif għandna naslu għal deċiżjoni dwar is-sura li tista' tieħu l-politika marittima għall-Unjoni Ewropea.

Il-green paper nidiet sena ta' konsultazzjoni abbażi ta' dak li kien hemm fiha u din is-sena se tagħlaq fl-aħħar ta' Ġunju li ġej.

F'dan ir-rigward nixtieq ngħid li rċevejna ħafna sottomissjonijiet addizzjonali ma' dawk li saru qabel il-pubblikazzjoni tal-green paper.

Saru numru konsiderevoli ta' events, konferenzi, seminars u laqgħat sabiex nipprovaw nieħdu l-opinjonijiet tas-setturi differenti u sabiex naraw x'inhuma l-aspetti li fuqhom jidher li hemm qbil u x'inhuma l-aspetti li huma ta' ċerta sensittivita` li niġi għalihom aktar 'il quddiem.

Irrid ngħid ukoll li rċevejna ħafna feedback pożittiv minn dawn il-konsultazzjonijiet u diġa` għandna indikazzjoni fuq x'inhuma l-pożizzjonijiet ta' dawn l-istakeholders differenti.

Issa ħalli ngħid xi ħaġa fuq l-istituzzjonijiet.

Wara li ġiet ippubblikata l-green paper, il-Kumitat tar-Reġjuni għadda sabiex jagħmel it-tieni rapport tiegħu li ġie ppubblikat fi Frar ta' din is-sena.

Fil-Kumitat tar-Reġjuni kien hemm membri Maltin li ħadu sehem attiv ħafna.

Ir-riżultat tar-rapport huwa wieħed pożittiv immens u fih hemm sensiela sħiħa ta' issues li l-Kumitat tar-Reġjuni jħoss li għandhom ikunu indirizzati fil-politika marittima futura għall-Unjoni Ewropea.

L-istess għamel il-Kumitat Ekonomiku u Soċjali għax fil-fatt dan il-kumitat ippreżenta r-rapport tiegħu fil-bidu ta' dan ix-xahar u li l-istess huwa pożittiv ħafna.

Wara perijodu li kien xi ftit problematiku - sakemm iddeċidew min se jieħu l-lead - il-Parlament Ewropew iddeċieda li ħamsa mill-kumitati tal-Parlament Ewropew għandhom jagħmlu r-rapport settorjali tagħhom.

Imbagħad ġie appuntat an over all coordinator li huwa membru parlamentari li ġej mill-qasam tat-trasport pero` li t-terms of reference tiegħu f'dan ir-rigward jagħmluha ċara li r-rapport irid ikopri l-areas kollha.

Fil-fatt dan għandu r-responsabilita` li jintegra l-ħames rapporti flimkien biex imbagħad jippreżenta rapport wieħed li għandu jmur quddiem il-plenarja tal-Parlament Ewropew sabiex jiġi vvotat fl-10 ta' Lulju.

Probabbilment fl-10 ta' Lulju jew xi ġimgħa wara jien beħsiebni mmexxi orientation discussion fil-Kummissjoni fil-Kulleġġ tal-Kummissarji sabiex nirrapportalhom dak li jkun sar bħalma qiegħed nagħmel illum.

Il-pajjiżi membri kienu diġa` taw is-sottomissjonijiet tagħhom qabel il-pubblikazzjoni tal-green paper pero' issa bdew deħlin mill-pajjiżi membri individwali sottomissjonijiet aktar iffokati fuq l-issues li qiegħda tindirizza l-green paper.

S'issa rċevejna rapporti minn madwar ħames pajjiżi membri individwali, fosthom minn Franza u d-Danimarka.

Mill-informazzjoni li għandi sa l-aħħar ta' Ġunju se jkunu daħlu s-sottomissjonijiet mill-pajjiżi membri kollha.

Barra minn hekk mal-presidenzi differenti mxejna tajjeb ħafna u fil-fatt fil-Kunsill Ewropew ta' Ġunju tas-sena l-oħra taħt il-Presidenza Awstrijaka kien hemm riferenza għall-green paper fejn qalu li they welcome the publication of the green paper u qisu ngħatat il-go-ahead sabiex we take it a step further.

Mal-Presidenza Finlandiża mxejna tajjeb ħafna u fil-fatt il-Finlandiżi fformaw dak li jgħidulu friends of the presidency group fejn ikollok rappreżentanti minn pajjiżi membri differenti sabiex jiddiskutu l-mod ta' kif għandna nimxu 'l quddiem f'dak li għandu x'jaqsam mal-politika marittima.

Għadna kemm żammejna wkoll konferenza bejn il-Kummissjoni u l-Presidenza Ġermaniża fi Bremen li għaliha kien hemm madwar 600 rappreżentant mill-għaqdiet u mill-entitajiet kollha li b'xi mod jew ieħor għandhom interess fil-politika marittima.

Din il-konferenza nfetħet minn mill-President Barroso u mill-Kanċillier Merkel.

Allura issa nistgħu ngħidu li it was at the top level u fejn dawn taw indikazzjoni ċara fuq id-direzzjoni li wieħed jista' jieħu.

Mal-Portugall qegħdin naħdmu id f'id .

Issa se ngħaddi ftit fuq dak li qiegħed jiġri.

Fit-30 ta' Ġunju jagħlqu formalment il-konsultazzjonijiet.

Se nagħmilha ċara mill-ewwel li dan ma jfissirx li jekk jidħlu sottomissjonijiet oħra wara dik id-data, dawn se jiġu injorati.

Pero` tifhmu li jrid ikollok a cut-off point għaliex imbagħad irridu ngħaddu għall-fażi li jmiss.

Kif għedt fl-10 ta' Lulju se jkun hemm l-adozzjoni tar-rapport konġunt tal-Parlament Ewropew.

Għalkemm dan se jsir wara t-30 ta' Ġunju, xorta waħda se jkun parti ċentrali ta' l-analiżi li rridu nagħmlu tal-konsultazzjonijiet li saru.

F'Lulju stess se ssir konferenza taħt l-awspiċi tal-Presidenza Portugiża li se tindirizza aspetti dwar il-governanza ta' politika marittima li fiha nnifisha hija issue ta' ċerta sensittivita` għaliex fuqha jiddependi x'tip ta' strutturi futuri għandu jkun hemm għall-politika marittima.

Bejn Lulju u Settembru l-Kummissjoni trid tipprepara żewġ komunikati.

Wieħed minnhom irid jirriproduċi fih il-konklużjonijiet li joħorġu minn dawn il-konsultazzjonijiet u allura fih se jkollok x'inhuma l-messaġġi li rċevejna mill-konsultazzjonijiet kollha li jkunu saru, inklużi d-diversi konferenzi li attendejna għalihom.

Il-komunikat l-ieħor se jkun fih il-viżjoni dwar il-politika marittima futura li toħroġ mill-messaġġi li nkunu rċevejna u se jkollu fih ukoll pjan ta' azzjoni sabiex naslu għal dik il-viżjoni.

L-idea hija li fl-10 ta' Ottubru, wara li dawn il-komunikati jkunu ġew approvati mill-isteering group tal-kummissarji, il-Kummissjoni, permezz tal-Kulleġġ tal-Kummissarji, tieħu deċiżjoni formali dwar dawn iż-żewġ komunikati.

Diġa` miftiehmin mal-Presidenza Portugiża ħalli qabel l-aħħar ta' Ottubru ssir konferenza ministerjali - probabbilment din se ssir fil-Portugall stess - li se tkun waħda oriġinali.

Dan mhux se jkun Ministerial Council meeting normali, fejn ikollok il-ministri tal-komunikazzjoni, il-ministri ta' l-ambjent jew il-ministri tas-sajd, imma f'dan il-meeting se jkollok il-ministri li fil-pajjiż membru għandhom responsabilita` ġenerali għal dak li għandu x'jaqsam mal-politika marittima.

Ovvjament din hija biċċa uġiegħ ta' ras għaliex kull pajjiż membru jrid jidentifika dik il-persuna li għandha the overriding role f'dak li għandu x'jaqsam mal-politika marittima.

Sur President, jien m'iniex qiegħed neskludi li f'ċerti pajjiżi jkollok żewġ persuni minflok wieħed li jattendu għal dan il-meeting.

Għalhekk irridu naraw eżattament din kif se tinħadem pero` jekk irid ikollok diskussjoni b'sustanza f'dak li għandu x'jaqsam mal-politika marittima futura jridu jkunu l-ministri li fil-pajjiżi membri tagħhom għandhom ir-responsabilita` għal dan.

Dan ifisser li se jkollok taħlita enormi fil-pajjiżi membri għaliex se jkollok min huwa ministru tal-komunikazzjoni, min huwa ministru tat-trasport, min huwa taħt l-uffiċċju tal-prim ministru u min huwa ministru tad-difiża bħalma se jkun fil-każ tal-Portugall.

Allura se jkollok taħlita enormi ta' min se jieħu s-sopravvent għal dak li għandu x'jaqsam mal-politika marittima dwar l-Unjoni Ewropea.

Jekk kollox jimxi kif inhu previst fil-konklużjonijiet tal-Kunsill Ewropew ta' Diċembru se jiġu approvati ż-żewġ komunikati u l-pjan ta' azzjoni għall-politika marittima futura.

Xi ħaġa li m'għedtx l-ewwel hija dik li wieħed minn dawn iż-żewġ komunikati se jkollu fih il-viżjoni u l-pjan ta' azzjoni li se jidentifika numru ta' proġetti jew inizjattivi speċifiċi u konkreti li jistgħu jiġu mnedija immedjatament.

Fil-fatt ġaladarba jidher li m'hemmx diffikultajiet partikolari, aħna diġa` bdejna nħejju x-xogħol ħalli ma nispiċċawx ikollna speċi ta' vacuum minn mindu jittieħdu d-deċiżjonijiet sakemm tħejji l-mekkaniżmu ħalli dawn jibdew mexjin.

Issa ħalli ngħid xi ħaġa fuq it-tielet aspett tad-diskussjoni.

Jekk kollox jimxi kif qiegħed ngħid il-pjan ta' azzjoni jidħol fis-seħħ mill-bidu tas-sena 2008 taħt il-Presidenza Slovena u fil-fatt aħna diġa` bdejna nitkellmu magħhom.

Imbagħad it-tieni sitt xhur se nkunu taħt il-Presidenza Franċiża fejn probabbilment il-momentum se jiżdied.

Jekk inħarsu ftit lejn x'inhuma dawn il-proġetti jew inizjattivi konkreti fuq l-oqsma differenti nista', per eżempju, insemmi dak li għandu x'jaqsam mas-sajd.

Waħda mill-inizjattivi li diġa` bdejna naħdmu fuqha - l-Onor.

Ministru George Pullicino jaf dwarha għaliex diġa` kellna laqgħa informali tal-ministri - hija dik li għandha x'taqsam mas-sajd illegali jew mas-sajd li ma jkunx irrapportat fuq dimensjoni internazzjonali ħalli naraw kif nistgħu nsaħħu l-mekkaniżmi biex nillimitaw kemm jista' jkun is-sajd li huwa illegal or unreported or unregulated.

Il-fatt huwa li dan jirrappreżenta perċentwali sostanzjali tal-qabda kollha tal-ħut u jekk aħna rridu li verament ikollna sajd sostenibbli allura rridu neliminaw is-sajd illegali li qiegħed jikkrea a dislevel playing field enormi mas-sajjieda li jagħmlu l-affarijiet kif suppost.

Fil-qasam tar-riċerka f'dak li għandu x'jaqsam mal-qasam marittimu għandek research institutes ma' l-Ewropa kollha.

Jekk m'iniex sejjer żball għandek madwar 300 research institutes fil-qasam marittimu.

Madankollu n-networking ta' bejniethom ma jaħdimx kif suppost u allura hemm bżonn li jkun hemm network kif suppost ta' l-istituti dwar ir-riċerka marittima ħalli b'hekk ikunu koperti l-areas kollha tar-riċerka li għandhom x'jaqsmu mal-qasam marittimu.

Barra minn hekk ma jkollokx xogħol doppju jekk mhux ukoll ikkwadrupplat.

Nisperaw li din tkun waħda mill-inizjattivi konkreti.

Jien mhux qiegħed ngħid li din hija l-politika marittima imma dawn huma eżempji ta' kif nistgħu nibdew inwittu t-triq għaliex kemm-il darba ssib li jkollok il-biċċiet kollha tal-jigsaw puzzle il-problema li jibqa' tkun sabiex tgħaqqad dawk il-biċċiet flimkien u aħna dan li qegħdin nipprovaw nagħmlu b'dawn l-eżempji.

F'dak li għandu x'jaqsam ma' l-intrapriża nistgħu noħorġu b'eżempji ta' best practice.

Per eżempju, fl-Olanda għandek sistema għal dak li għandu x'jaqsam mal-management tal-portijiet u għal dak li għandu x'jaqsam ma' l-immaniġġjar tal-maritime clusters.

Din is-sistema tidher li qiegħda taħdem tajjeb ħafna għaliex huwa mezz ta' kif l-istakeholders differenti jkunu mdaħħla fil-proċess sabiex jittieħdu d-deċiżjonijiet.

Għalhekk tajjeb li wieħed jieħu dawn il-mudelli u jippreżentahom lill-pajjiżi membri l-oħra sabiex jaraw jekk jaqblilhomx idaħħlu sistemi simili.

Imbagħad trid tara kif dawn il-clusters jinterrelataw ma' xulxin ħalli tikkrea network ta' clusters biex dawn jispiċċaw jiġbdu ħabel wieħed.

Dwar il-politika reġjonali naħseb li fil-perspettivi finanzjarji eżistenti 2007/2013 hemm programmi li nistgħu nagħmluhom jiffokaw aktar fuq il-qasam kostali u marittimu.

B'hekk fondi strutturali li forsi kienu jiġu awtomatikament indirizzati lejn iċ-ċentru minflok jibdew imorru aktar lejn il-periferija b'mod partikolari għaż-żoni kostali fejn għandek potenzjal ta' żvilupp enormi li ovvjament irid isir b'mod sostenibbli.

Per eżempju, nista' nsemmi dak li għandu x'jaqsam mal-ġustizzja u s-sigurta' fejn għandek il-kwestjoni tal-gwardji kostali għax irridu naraw jekk għandux ikun hemm aktar koordinament bejn is-sistemi differenti tal-gwardji kostali.

Fil-qasam ta' l-ambjent għandek il-kwestjoni tal-vessel emissions u mill-feedback li qiegħed ikolli mil-laqgħat li kelli mar-rappreżentanti tas-settur tax-shipping jidher li hemm bżonn naraw kif nistgħu naslu sabiex innaqqsu l-emissions mill-bastimenti.

Imbagħad hemm issue oħra li għandha x'taqsam ma' l-enerġija, mat-trasport, ma' l-ambjent u mas-sajd.

Din hija l-kwestjoni ta' spatial planning u forsi l-ewwel aspett li jista' jiġi ndirizzat sabiex tkun tista' topera l-ispatial planning b'mod effiċjenti huwa li jkollok dak li jsejħulu bl-Ingliż, is-seabed mapping u s-sea surface mapping.

B'hekk tkun tista' tara kif jistgħu jkunu l-aħjar rotot, fejn jista' jkollok l-aħjar sitings għal wind farms, fejn huma l-aħjar żoni għas-sajd u fejn huma ż-żoni ekoloġikament sensittivi ħafna.

Sur President, dawn huma ftit punti li jistgħu jiġu indirizzati bħala short-term deliverables.

Ovvjament dawn il-punti huma biss parti żgħira minn pjan ta' azzjoni, pero' huma punti li fuqhom aħna nistgħu nagħmlu progress u li jistgħu jagħtu value added għall-mod ta' kif qed nagħmlu l-affarijiet illum.

Dawn jistgħu wkoll iħejju t-triq għad-deċiżjonijiet li jkunu jridu jittieħdu aktar 'il quddiem fuq il-politika marittima integrata.

Wieħed jista' jsemmi wkoll aspetti li jagħtu ċerta viżibilita` għal dak li huwa l-maritime heritage li għandha l-Unjoni Ewropea, bħall-Maritime Day u l-Maritime Award.

Fil-qasam soċjali mbagħad għandek faċilita` ta' taħriġ ta' ħaddiema b'mod partikolari dwar jekk għandux ikun hemm a certificate of maritime excellence fuq livell Ewropew.

Nagħlaq billi ngħid li hemm aspetti sensittivi u għalxejn, kif jgħid il-Malti, nipprovaw nistaħbew jew ngħattu x-xemx bl-għarbiel.

Hemm aspetti fuq livell ġenerali fosthom li ma rridux aktar burokrazija u li ma rridux aktar ċentralizzazzjoni ta' poter.

Naħseb li l-ewwel ħaġa li rridu ngħidu fil-komunikat huwa li dan m'huwiex eżerċizzju li l-intenzjoni tiegħu hija li jkun hemm iżjed burokrazija jew iżjed ċentralizzazzjoni ta' poter imma li dan huwa eżerċizzju sabiex niffaċilitaw il-mezz ta' kif isiru l-affarijiet u li żgur m'għandhomx jittieħdu deċiżjonijiet just for the sake of it imma għandhom jittieħdu deċiżjonijiet jekk hemm value added mill-aspett ekonomiku, mill-aspett soċjali jew mill-aspett ambjentali.

Kwestjoni li dwarha joħroġ ċara li hemm ċerta reżistenza minn diversi pajjiżi membri hija l-kwestjoni tar-reġistru Ewropew jew tal-bandiera Ewropea.

Hawnhekk wieħed ikollu jistaqsi dwar jekk hemmx għalfejn nimxu f'din id-direzzjoni jew inkella għandniex naqbdu u naqtgħulha rasha.

Jekk f'dan ir-rigward m'hemmx benefiċċju allura jkun tajjeb li forsi wieħed jgħid li din hija xi ħaġa li m'hemmx interess fiha għax kif aħna nistgħu nottjenu l-istess riżultat.

Fl-aħħar mill-aħħar ir-riżultat huwa li nipprovaw nattiraw reġistrazzjoni ta' vapuri taħt il-bnadar tal-pajjiżi Ewropej.

Għandek numru sostanzjali ta' ship owners li rreġistraw l-vapuri tagħhom taħt pajjiżi terzi u allura għandna naraw kif nistgħu niffaċilitaw l-affarijiet ħalli dawn jerġgħu jiġu taħt il-bnadar Ewropej.

Għandek ukoll il-kwestjoni tar-rappreżentanza fl-International Maritime Organisation (IMO) li hija issue sensittiva ħafna.

Il-pożizzjoni tal-Kummissjoni, li kienet stabbilita fl-2002, hija dik li l-Kummissjoni għandu jkollha rappreżentanza fl-IMO addizzjonali għal dik tal-pajjiżi membri ta' UE.

Fiha nnifisha din tikkrea ċerti reżistenzi mhux għaliex hemm xi ħaġa ħażina li l-Kummissjoni tkun membru over and above imma minħabba l-biżgħa li ladarba l-Kummissjoni tidħol imbagħad tieħu over.

Għaldaqstant wieħed irid jara kif jista' jippreżenta din il-kwestjoni.

Għandek ukoll il-kwesjtoni tal-politika marittima Ewropea komuni għax il-kelma "komuni'' tbeżża' meta ssemmi s-sajd, per eżempju, għax din tfisser aktar ċentralizzazzjoni ta' poter f'idejn il-Kummissjoni.

Allura rridu naraw jekk minflok ma ngħidu politika marittima komuni forsi nsibux mezz ta' kif nistgħu nneħħu x-xkiel li hemm għall-eżerċizzju tal-politika marittima.

Għandu jkun hemm gwardja kostali Ewropea jew le?

Għandek pajjiżi membri li huma favur li jkollok il-gwardja kostali Ewropea, fosthom il-Greċja għalkemm ix-shipowners Griegi ma tantx huma favur tagħha.

Għandek imbagħad pajjiżi membri li huma kontra din il-kwestjoni, b'mod partikolari dawk il-pajjiżi li jħarsu lejha bħala indħil għas-sovranita` tagħhom fosthom ċerti pajjiżi Nordiċi.

Għalhekk naħseb li tkun ħaġa tajba li wieħed jindirizza din il-kwestjoni billi jkun hemm koordinament aħjar għas-sistemi kostali nazzjonali, jiġifieri għandu jkollna dak li ngħidulu l-coordination of national coastguards.

Id-dimensjoni soċjali jista' jkollha wkoll aspetti sensittivi.

Hija xi ħaġa tajba li ttejjeb il-kondizzjoni tal-ħaddiema abbord il-vapuri.

Ħaġa li tweġġgħani ħafna hija dik li għandek ċerti provvedimenti fil-liġi soċjali, bħalma huma l-collective redundancies u bħalma huma f'każ ta' trasferiment ta' l-intrapriża, li japplikaw għall-ħaddiema ta' fuq l-art imma li ma japplikawx għall-ħaddiema abbord il-vapuri.

Pero' dan huwa settur globali fejn għandek kompetizzjoni enormi u jekk inti se żżid l-ispiża taf ikollok problema għaliex imorrulek taħt bandiera oħra.

Il-messaġġ li joħroġ huwa dak li hemm bżonn ta' politika ħolistika, ta' politika integrata marittima u diġa' ħarġu ħafna indikazzjonijiet ta' kif nistgħu nimxu 'l hemm.

Hawnhekk indikajt l-aspetti negattivi għaliex fuq il-bqija hemm qbil li nimxu b'politika marittima integrata.

Naħseb li rridu niffokaw fuq aktar inizjattivi li jagħtu value added u rridu niffokaw fuq li jkun hemm aktar koordinament għaliex din m'hijiex kwestjoni fejn ikollok struttura ċentrali imma għandu jkun hemm strutturi li jġibu aktar involviment ta' l-istakeholders u aktar koordinament biex b'hekk min se jiġi affettwat mid-deċiżjonijiet ikun jista' jagħti l-input tiegħu u jkun parteċipi fid-deċiżjonijiet.

Għalhekk wieħed jispera li jkun hemm tmexxija aħjar fuq il-livelli differenti bħal, per eżempju, fuq il-livell orizzontali bejn l-amministrazzjonijiet reġjonali u anke fuq il-livell vertikali bħal, per eżempju, bejn ir-rappreżentanti reġjonali u r-rappreżentanti ta' pajjiżi membri ta' l-Unjoni Ewropea.

THE CHAIRMAN: Kummissarju nirringrazzjak ta' dan l-overview komprensiv li tajtna.

Jien kont nissuġġerixxi li nieħu round ta' mistoqsijiet u mbagħad inti tkun tista' twieġeb.

Inti dħalt f'ċerti dettalji dwar x'se jsir wara Ġunju u għalhekk xtaqt inkun naf jekk hemmx il-ħsieb li jkun hemm pilot projects f'dan ir-rigward?

Xi ħaġa li jien dejjem innotajt hija li l-green paper titkellem fuq il-pajjiżi ta' l-Unjoni Ewropea.

Pero' nafu li hemm parti sostanzjali tal-Mediterran li fiha għandek pajjiżi li m'humiex membri u li ma jistgħux ikunu membri ta' l-Unjoni Ewropea.

Forsi se nkun xi ftit crude iżda l-Unjoni Ewropea qiegħda tagħmel dan l-isforz sabiex ikun hemm koordinazzjoni fil-ġlieda tagħha kontra l-oil pollution u sabiex inħarsu l-wirt ekoloġiku u marittimu tagħna, pero` l-baħar huwa wieħed u għalhekk bilfors irridu l-kollaborazzjoni tal-pajjiżi tan-North Africa li ma jistgħux ikunu membri ta' l-Unjoni Ewropea.

Mela d-djalogu huwa xi ħaġa essenzjali imma m'huwiex suffiċjenti.

Issa kif se nindirizzaw dak l-istat ta' fatt sabiex ikun hemm a holistic approach mal-pajjiżi tan-North Africa?

Ma rridx b'xi mod jew ieħor nikkomprometti l-pożizzjoni tiegħek pero` meta inti tkellimt fuq il-governance, nixtieq inkun naf jekk kontx qiegħed tinkludi l-iżvilupp istituzzjonali sabiex ikun hemm koordinazzjoni u implimentazzjoni tal-green paper?

Xtaqt inkun naf jekk għandux ikun hemm żvilupp istituzzjonali sabiex għada pitgħada jkun hemm poteri eżekuttivi ħalli tkun implimentata l-konklużjoni tal-green paper?

Mill-aspetti marittimi kollha li hemm, l-Unjoni Ewropea għandha kompetenza biss fuq issues fuq fisheries.

Taħseb li dawn il-kompetenzi ta' l-Unjoni Ewropea għandhom jiżdiedu jew le?

Jien se nieqaf hawnhekk ħalli nagħti ċans lil sħabi jintervjenu.

Issa nsejjaħ lill-Onor.

LEO BRINCAT: Kummissarju, l-ewwelnett nixtieq nirringrazzjak għall-intervent interessanti tiegħek.

Min-naħa tiegħi għandi erba' mistoqsijiet qosra u se nipprova nkun konċiż kemm jista' jkun.

Fl-intervent tiegħek inti stess aċċennajt għall-optional EU register u semmejt ir-reazzjonijiet li jista' jkun hemm mill-istakeholders.

Given li fost ix-ship registry companies ewlenin għandek tlieta li huma mill-Unjoni Ewropea, jiġifieri Malta, Ċipru u l-Greċja, kien hemm xi indikazzjoni ta' kif il-gvernijiet qegħdin iħarsu lejha din?

Fl-opinjoni tiegħi għamilt tajjeb li fil-green paper għamilt riferenza għall-climate change.

Fil-qosor ħafna tista' tindika daqsxejn jekk tħossx li dan is-suġġett għandux jiġi approfondit aktar?

Dan qiegħed ngħidu minħabba l-enfasi li l-green paper qiegħda tagħmel fuq is-sustainable management, fuq id-development u anke fuq l-ecosystem base management.

Mistoqsija oħra titratta l-EU coastguards.

Naf li din għadha at a germination stage pero` jekk dan id-dokument jiġi adottat se jkun il-kompitu tagħkom li tifformolaw jew tesploraw il-feasibilty tiegħu?

F'paġna 41 tal-green paper inti semmejt il-kwestjoni tax-shipyards Ewropej li kif jaf kulħadd - u għamilt tajjeb li enfasizzajtha - min-naħa huma marbutin bir-regoli ta' l-istate aid ta' l-Unjoni Ewropea u min-naħa l-oħra qegħdin jiffaċċjaw unfair competition qawwija minn għadd ta' pajjiżi Asjatiċi.

Barra minn hekk, jidher li ħafna mir-regoli tad-WTO u ta' l-OECD, kif għedt tant tajjeb inti stess, m'humiex qegħdin jiġu implimentati.

L-EU qiegħda teżerċita direct pressure bl-istess mod ta' kif qiegħda teżerċita l-enforcement ta' l-aderenza għall-istate aid fl-interess tat-tarznari tal-pajjiżi membri fl-Unjoni Ewropea?

Nirringrazzjak.

GEORGE PULLICINO (Ministru għall-Affarijiet Rurali u l-Ambjent): Kummissarju, qabel xejn nixtieq nirringrazzjak ta' l-overview wiesgħa li tajtna fuq il-politika marittima.

Min-naħa tiegħi xtaqt niffoka l-intervent tiegħi fuq il-parti ta' l-ambjent.

Naħseb li l-kolonna prinċipali tal-maritime policy, għal dak li għandu x'jaqsam ma' l-ambjent, se tibqa' l-Marine Strategic Directive.

Kien hemm diskussjoni sħiħa fuq il-good environmental status għal dak li għandu x'jaqsam ma' analiżi, maniġibililta` u collection ta' informazzjoni kif ukoll fuq l-implimentazzjoni.

Li għadni daqsxejn xettiku dwaru huwa fuq x'se jiġri fil-qasam tal-Mediterran.

Kif nafu d-differenza li hemm ma' ibħra oħra fl-Unjoni Ewropea huwa li fil-Mediterran hemm idawruh ħafna pajjiżi li m'humiex membri ta' l-Unjoni Ewropea.

Għalhekk wieħed irid jaħseb daqsxejn aktar fuq kif din se tiġi implimentata għaliex s'issa wieħed jista' jgħid li għandna l-mappa imma bażikament m'hemm xejn aktar mill-mappa.

Irridu naraw kif se nimplimentaw dak li wieħed jaħseb li għandu jimplimenta.

Dan għaliex in-naħa ta' fuq tal-Mediterran tkun rigoruża f'dak li tagħmel fuq il-protezzjoni ta' l-ambjent imma mbagħad fl-istess banju jkollok il-pajjiżi ta' l-Afrika ta' Fuq li jadottaw standards ħafna aktar inferjuri minn dawk Ewropej.

Dan ma jwassal għalxejn ħlief għal nuqqas ta' kompetittivita` min-naħa Ewropea, fejn il-pajjiżi ta' l-Afrika ta' Fuq ikunu qegħdin jiggwadanjaw u fl-istess ħin ikunu qegħdin jagħmlu impatt negattiv kbir fuq l-ambjent kollu tal-Mediterran.

Naħseb li huwa importanti li l-Marine Strategy Directive tħares ukoll lejn obbligi oħra li għandha l-Unjoni Ewropea bħal dak li għandu x'jaqsam mal-polluter pays u ma' l-environmental damage li għandu jkun indirizzat at source u mhux fir-riżultat.

Naħseb li huwa importanti wkoll l-aspett tat-training u tal-capacity building għal dak li għandu x'jaqsam mal-politika marittima u nittama li dan li kellek f'moħħok għal dak li għandu x'jaqsam mal-protezzjoni ambjentali u ma' l-użu tar-riżorsi marittimi b'mod sostenibbli.

Ħalli ngħid xi ħaġa fuq dak li għandu x'jaqsam mal-kwestjoni tat-tibdil fil-klima għax naħseb li huwa importanti li nindirizzaw ħafna aktar dan is-suġġett.

L-ewwel inti semmejt in-network ta' istituti ta' riċerka għar-rigward tal-qasam marittimu fis-sens ta' maritime transportation jew b'mod ġenerali.

Jekk inhuwa b'mod ġenerali, waħda mill-areas fejn naħseb li l-maritime paper għadha m'hijiex tindirizza biżżejjed hija r-riċerka f'dak li għandu x'jaqsam mal-biofuels minn pjanti marini.

Din hija xi ħaġa li pajjiżi u reġjuni oħra diġa` avvanzaw fiha u fil-fatt dan nistgħu narawh f'dak li għamlu l-Istati Uniti u l-Venezuela mhux biss fuq biofuels min-pjanti ta' l-art imma anke fuq biofuels minn marine plants.

Din hija wkoll xi ħaġa li l-pajjiżi Nordiċi diġa` għamluha pero` naħseb li għad m'hemmx biżżejjed investiment min-naħa ta' l-Unjoni Ewropea għal dak li għandu x'jaqsam mar-riċerka minn biofuels minn marine plants.

Punti oħra li xtaqt nagħmel huma fuq dak li għandu x'jaqsam mal-fisheries.

Wieħed minnhom huwa fuq il-kwestjoni tas-sajd illegali.

Naħseb importanti ħafna li l-Unjoni Ewropea tagħfas fuq l-implimentazzjoni tal-code of practice jew il-code of conduct tal-FAO għal dak li għandu x'jaqsam ma' responsible fisheries u li dan tagħmlu fi kwalunkwe negozjati dwar it-trade billi tużah bħala arma ta' implimentazzjoni.

Dan għaliex nibża' li ħafna drabi qiegħed ikun hemm diskussjonijiet anke fuq livell ta' WTO fejn l-argument ta' good conduct fil-qasam tal-fisheries, b'mod speċjali fil-Mediterran, m'huwiex qiegħed jiġi enfasizzat biżżejjed.

Dak li kont qiegħed ngħid fuq l-ambjent huwa rilevanti wkoll għall-qasam tas-sajd fis-sens li għalxejn aħna jkollna regoli ta' konservazzjoni stretti fuq l-ispeċi meta mbagħad il-pajjiżi l-oħra għandhom standards differenti.

Hemm bżonn li huma wkoll jifhmu li they need to come on board.

L-aħħar punt li xtaqt niktellem dwaru huwa fuq dak li għandu x'jaqsam mas-sajd artiġġjanali.

Fl-opinjoni tiegħi hemm enfasi fuq is-sajd industrijali pero` naħseb li fuq l-aspett tas-sajd artiġġjanali, kemm bħala attivita` ekonomika li tagħti lill-konsumatur Ewropew ħut frisk fl-inqas żmien possibbli kif ukoll bħala attivita` ekonomika li l-inqas li tagħmel impatt negattiv fuq l-ambjent, ma tantx qiegħda tiġi ndirizzata.

Għalhekk naħseb li fil-maritime policy hemm bżonn li s-sajd artiġġjanali jkun enfasizzat aktar.

Nirringrazzjak.

THE CHAIRMAN: Grazzi.

L-Onor.

Joe Mizzi.

JOE MIZZI: Inti rriferejt għall-kondizzjonijiet tal-baħħara li jaħdmu fuq il-bastimenti.

Kif taf inti hemm il-prassi li dawn iħaddmu baħħara li jkunu ġejjin minn pajjiżi barra mill-Unjoni Ewropea u lil dawn il-baħħara jħaddmuhom b'kondizzjonijiet miżeri u l-kwalifikazzjonijiet li jkollhom dawn in-nies ipoġġu l-operat tal-bastiment stess fil-periklu.

Min-naħa tiegħi nixtieq inkun naf kif l-Unjoni Ewropea qiegħda tħares lejn din il-biċċa xogħol u kif se tissalvagwarda l-fatt li l-baħħara li jkunu kkwalifikati minn pajjiżi ta' l-Unjoni Ewropea jkollhom garanzija li anke huma jingħataw ix-xogħol.

Nerġa' ngħid li kulħadd jaf li hemm differenza kbira fil-kwalifiki tan-nies li jkunu ġejjin mill-pajjiżi ta' l-Unjoni Ewropea u dawk li jkunu ġejjin minn pajjiżi oħra.

Nixtieq inkun naf x'inhi l-pożizzjoni ta' l-Unjoni Ewropea fuq il-baħħara li jaħdmu fuq il-bastimenti li jtellgħu bandiera ta' pajjiżi li qegħdin fl-Unjoni Ewropea?

Issa ħalli ngħid xi ħaġa fuq l-operazzjoni tal-portijiet.

Kif taf kien hemm kwestjoni dwar il-ħatt tal-merkanzija u kien hemm diskussjoniijiet sabiex dan il-ħatt ikun jista' jsir mill-kumpannija tal-bastiment u affarijiet bħal dawn.

Din il-kwestjoni se terġa' tqum jew inkella se jibqa' kollox kif ġie deċiż dan l-aħħar?

Nixtieq inkun naf jekk ġietx diskussa r-reklamazzjoni fil-baħar?

Se jkun hemm xi policy ta' l-Unjoni Ewropea fejn tidħol l-esplorazzjoni taż-żejt u l-minerali?

Jekk kien hemm xi diskussjonijiet fuq dan is-suġġett x'ħareġ minnhom s'issa?

Nixtieq inkun naf jekk hux se jkun hemm xi policy jew inkella jekk kienx hemm xi diskussjonijiet fuq id-disputed areas bejn pajjiżi ta' l-Unjoni Ewropea u pajjiżi oħra li m'humiex fl-Unjoni Ewropea?

Xtaqt inkun naf jekk hemmx xi policy biex pajjiżi fl-Unjoni Ewropea jaħdmu flimkien biex isolvu id-disputes ta' bejniethom?

Dan jista' jsir, per eżempju, permezz ta' joint exploration biex l-affarijiet bejn pajjiżi ta' Unjoni Ewropea jkunu jistgħu jimxu.

Nirringrazzjak.

FRANCIS ZAMMIT DIMECH (Ministru għat-Turiżmu u Kultura): Sur President, jien ukoll irrid nirringrazzja lill-Kummissarju Joe Borg għall-intervent interessanti ħafna li għamel fuq l-iżvilupp ta' din il-policy.

Min-naħa tiegħi se nagħmel il-kummenti u l-mistoqsijiet li jolqtu l-aktar l-aspett tat-turiżmu u tal-kultura.

L-ewwelnett, ma nafx hemmx skop li wieħed jindirizza l-aspett ta' dawk li jissejħu l-peripheral islands tourism.

Naturalment Malta għandha esperjenza prattika f'dan is-sens u fil-fatt bħala gżira l-issue ta' l-aċċessibilita` hija issue importanti ħafna mill-aspett ta' turiżmu.

Hawnhekk wieħed irid isib dejjem il-bilanċ bejn l-element ekonomiku u l-element ambjentali pero` l-element ambjentali ma jistax min-naħa l-oħra jiżvantaġġa lil min għandu problema ta' aċċessibilita`minħabba l-ġeografija u l-konfigurazzjoni tiegħu.

F'dan is-sens Malta forsi tista' tkun il-vuċi ta' destinazzjonijiet li huma gżejjer kostali u naħseb li dan nistgħu narawh anke minn kuntatti li ġieli jkollna ma' gżejjer oħra, per eżempu, l-Azores tal-Portugall.

Dawn huma realtajiet li ta' spiss niddiskutuhom bejnietna.

Jekk qed nifhem tajjeb f'dan ir-rigward qiegħda tiġi evitata apposta – jien naħseb li dan huwa tajjeb – li jkun hemm xi definizzjoni wiesgħa li tapplika għal kulħadd ta' x'inhi coastal zone.

Naħseb li jekk ikollok konfigurazzjoni ta' miżuri differenti tkun l-aħjar triq milli jkollna miżura li tapplika b'mod identiku għal kulħadd.

Bla ebda dubju l-aspett ta' l-ispatial energy huwa xi ħaġa interessanti ħafna għal Malta fejn il-konsiderazzjonijiet ta' spazju jolqtuna ħafna.

Mill-aspett ta' turiżmu, apparti l-aspett ta' l-ambjent, jolqotni b'mod partikolari l-element tal-cruise routes li ma jidhirx li huma ppjanati tajjeb biżżejjed fil-livell ta' IMO u dan jista' jkun ta' detriment għal min jiddependi ħafna fuq dik l-attivita` ekonomika.

Għalhekk, l-enfasi li hemm fil-green paper fir-rigward ta' l-ispatial planning at sea qiegħed ipoġġi l-prijoritajiet b'mod tajjeb.

Pero` żgur li hemmhekk se jkun hemm il-ħtieġa sabiex l-aspett istituzzjonali jkun definit aktar, jiġifieri jekk hijiex l-aġenzija marittima jew jekk hux se jkun hemm diversi istituzzjonijiet oħra.

Biex nagħti eżempju ta' malajr mingħajr ma nidħol f'din il-lista kollha, nista' nsemmi l-kunċett tat-tsunami għaliex dan jista' japplika wkoll fil-Mediterran bħalma japplika f'areas oħrajn.

Dejjem mill-element ta' turiżmu rrid nenfasizza fuq is-servizz terzarju kif ukoll fuq is-servizz ta' djalogu kulturali għaliex naħseb li dan wkoll huwa importanti ħafna.

Irrid nirriferi wkoll għall-element kulturali kif ukoll għall-element ekonomiku kulturali li huwa mogħti rilevanza kbira fil-green paper li għandna quddiemna.

Issa hawnhekk xtaqt inkun naf jekk wieħed għandux forsi jikkonsidra l-kunċett tal-wirt komuni ta' l-umanita` li ġie definit madwar id-dinja f'diversi okkażjonijiet b'modi differenti u minn awturi differenti.

Prof. Stiglitz, li rebaħ il-Premju Nobel fil-qasam ta' l-ekonomija, dan l-aħħar semma kunċett li kjarament joħroġ mill-common heritage applikata f'oqsma differenti.

Fil-fatt, dan il-professur uża l-kunċett tal-global public goods li forsi jista' jkun applikat taħt l-element kulturali.

Bla ebda dubju Malta żgur għandha esperjenza f'dan il-qasam.

Kif nafu, fl-Unjoni Ewropea wieħed qiegħed jerġa' jimxi lejn l-idea ta' żvilupp kostituzzjonali li huwa suġġett vast ħafna u li jirrifletti wkoll l-isforzi li qegħdin isiru bħalissa mill-Presidenza Ġermaniża.

Qiegħed insemmi dan il-ħsieb għaliex fejn jidħlu priorities areas u l-aspett ta' kompetenza, wieħed qed jerġa' jipprova jersaq lejn il-ħsieb li t-turiżmu ikun b'xi mod kopert.

Għalhekk, ikun importanti jekk hemmhekk ikun hemm riferenza għall-maritime għaliex din hija area li kif nafu tolqotna lkoll.

Fuq kwalunkwe aspett li semmejt hemm dak l-element li diġa' ġie enfasizzat mill-kollegi kollha ta' dan il-kumitat, jiġifieri, il-ħtieġa ta' ftehim ta' ko-involviment aktar qawwi ta' pajjiżi terzi.

Din hija xi ħaġa rilevanti ħafna.

THE CHAIRMAN: Grazzi.

Il-Ministru Ċensu Galea.

CENSU GALEA (Ministru għall-Kompetittivita' u Komunikazzjoni): Sur President, bħal sħabi jien ukoll nixtieq nirringrazzja lill-Kummissarju tal-preżentazzjoni tiegħu.

Naħseb li kemm dan il-kumitat kif ukoll il-parlament innifsu kellhom il-possibilita` jaraw il-green paper kif ukoll li jidħlu fil-fond tal-pożizzjoni li qiegħda tieħu Malta.

Kif nafu, dan il-kumitat kien indirizzat mill-Kummissarju 14-il xahar ilu meta l-green paper kienet għadha ma ħarġitx u fl-liema stadju Malta kienet qiegħda tipprepara l-pożizzjoni tagħha dwar din il-green paper.

Ċerti aspetti tal-green paper, kif ippubblikata, ħarġu wkoll mill-pożizzjoni li ħa l-gvern ta' Malta meta kien issottometta l-ewwel pożizzjoni tiegħu.

Rigward il-pożizzjoni Maltija ma ħarġitx minn ministeru wieħed għax fil-fatt il-ministeru li jiena responsabbli minnu ma setax jagħmel il-pożizzjonijiet tal-fisheries, tat-turiżmu u tad-diversi oqsma oħra.

Għalhekk il-pożizzjoni ta' Malta kienet fiha nnifisha proċess ta' konsultazzjoni fuq bażi lokali mil-lat governattiv, dipartimentali u ta' awtoritajiet oħrajn.

Minn meta ġiet ippubblikata l-green paper Malta kellha l-opportunita` li tieħu sehem f'diversi laqgħat barra minn Malta.

Uħud minn dawn il-laqgħat saru fil-livell ministerjali u kien hemm oħrajn li saru f'livell ta' esperti.

Fl-aħħar konferenza li I am aware of, Malta kienet mistiedna proprju sabiex tara l-iżviluppi li qegħdin iseħħu f'dan ir-rigward.

Wieħed mill-punti li qamu diversi drabi kien ir-rappreżentanza ta' l-Unjoni Ewropea fl-International Maritime Organisation.

Sal-lum Malta dejjem għamlitha ċara li hija kontra li l-Unjoni Ewropea tidħol fl-IMO in substitution ta' l-istati membri.

Fil-fatt kelli l-opportunita` li niddiskuti l-idea tar-rappreżentanza unika fl-IMO mal-Kummissarju Joe Borg u anke mal-Viċi President il-Kummissarju Barrot, li huwa l-promotur ta' l-idea f'isem il-Kummissjoni.

Madankollu dan l-aħħar il-pożizzjonijiet bdew jinbiddlu.

L-istess ħaġa nista' ngħid dwar li jkun hemm bandiera Ewropea waħda.

Kien hemm il-punt sabiex ikollna forma ta' regolamentazzjoni fuq livell Ewropew u li naturalment din tkun aċċettabbli għall-istati membri ta' l-Unjoni Ewropea.

Li jkun hemm sitwazzjoni fejn is-27 bandiera, li kif nafu hemm ċerti pajjiżi bħal Malta, Ċipru u l-Greċja li jagħtu importanza kbira lill-bandiera tagħhom, jiġu replaced minn bandiera waħda Ewropea, aħna ma naqblux magħha imma naqblu li l-istati membri għandu jkollhom il-bandiera tagħhom.

Min-naħa tiegħi se nieħu din l-opportunita` sabiex inkompli nenfasizza l-ħtieġa li meta d-diversi ministeri jiġu biex jippreżentaw il-pożizzjoni tagħhom fil-kunsill rispettiv jifhmu sew x'inhi l-pożizzjoni ta' Malta f'dan ir-rigward għax irridu noqgħodu attenti ħalli ma nsibux ruħna fil-pożizzjoni li jittieħdu miżuri strettament fuq livell Ewropew li mbagħad jirriflettu lilhom infushom ħażin fuq il-pożizzjoni tagħna u hawnhekk qiegħed nirriferi b'mod partikolari għall-merchant shipping.

Aħna nemmnu li jekk jittieħdu miżuri li japplikaw fuq vapur ta' bandiera Ewropea liema miżuri ma jkunx applikabbli wkoll għal vapur ta' bnadar oħra allua dan ikollu effett negattiv fuq il-bandiera Ewropea.

Jien se nieqaf hawnhekk għaliex ħafna mill-punti l-oħra li kont se nitkellem dwarhom diġa` ssemmew minn ħaddieħor.

THE CHAIRMAN: Grazzi.

L-Onor.

FRANCIS AGIUS (Segretarju Parlamentari fil-Ministeru għall-Affarijiet Rurali u l-Ambjent): Sur President, jien ukoll nixtieq nirringrazzja lill-Kummissarju.

Irrid ngħid li riċentement aħna wkoll kellna l-okkażjoni li nipparteċipaw għal presentations bħal din, b'mod partikolari fuq l-illegal, unreported and unregulated fishing (IUU).

S'issa ma ssemma xejn fuq l-akwakultura pero` naf żgur li din qiegħda fuq id-dokument.

Nixtieq li forsi l-Kummissarju jispjega aħjar x'inhuma l-ħsebijiet għal dik li hija r-riġenerazzjoni tal-kosta, b'mod speċjali l-villaġġi tas-sajjieda u fejn kien hemm id-degradazzjoni ta' l-ambjent kostali.

Sur President, nixtieq inkun naf kif il-Kummissjoni qiegħda tħares lejn l-ibħra involuti għax, per eżempju, il-pajjiżi kollha li jmissu mal-Baħar Baltiku qegħdin fl-Unjoni Ewropea imma mbagħad għandek il-baħar tagħna li, kif diġa` ssemma, huwa nofs u nofs, u l-Baħar l-Iswed u l-Oċean Atlantiku wkoll qiegħed nofs b'nofs.

Jien nixtieq li tiċċara l-mod kunċettwali ta' kif l-Unjoni Ewropea qiegħda tħares lejn dan l-aspett?

Diversi drabi ssemma l-kunċett tal-pajjiżi terzi li ovvjament hija ta' interess għalina.

Min-naħa tiegħi xtaqt inkun naf x'hemm maħsub f'din il-green paper mhux biss fir-rigward tal-pajjiżi li diġa` ssemmew, bħal dawk tan-North Africa, imma anke ta' pajjiżi li ġeografikament ma jappartjenux għal dawn l-ibħra u fil-fatt lanqas biss huma fil-viċinanzi ta' dawn l-ibħra?

Kumment li ridt nagħmel huwa li din il-green paper forsi tista' tissejjaħ ukoll blue paper peress li hija assoċjata mal-qasam marittimu.

Nirringrazzjak.

THE CHAIRMAN: Grazzi.

Issa nħalli f'idejn il-Kummissarju Joe Borg sabiex jirrispondi u jikkonkludi.

IL-KUMMISSARJU JOE BORG: Sur President, jien se nibda mill-aħħar punt li sar, jiġifieri fuq li l-green paper tista' tissejjaħ blue paper.

Fil-fatt l-idea hija li l-pakkett li se nippreżentaw f'Ottubru - mingħajr ma niżvela l-ebda sigrieti – se jkun jissejjaħ blue paper u fih se jkun hemm il-komunikazzjonijiet kollha.

L-użu tat-terminu huwa wieħed semi-legali għaliex proposta tiġi green paper, imbagħad white paper u mbagħad isir leġislazzjoni.

Fil-fatt dan ta l-impressjoni ma' ċerti stakeholders li m'humiex midħla ta' dan it-terminu li din hija xi ħaġa environmentally led minħabba li hija green paper.

Aħna għamilniha innoċentement u semmejniha green paper għaliex inti se tniedi d-diskussjoni.

Kien hemm ħafna pajjiżi differenti li għall-bidu wrew ċertu xettiċiżmu, b'mod speċjali fil-qasam tax-shipping, peress li ħasbu li din hija environmentally led, mentri fil-fatt dan ma kellu x'jaqsam xejn u naħseb li meta qraw id-dokument irrealizzaw li fil-fatt dan ma kienx minnu.

Issa ħalli nibda nirrispondi ftit mill-mistoqsijiet li għamiltuli.

Ovvjament ma nistax inkun eżawrjenti għaliex saru ħafna punti madankollu ħadt il-punti kollha li għamiltu għax dawn jifformaw parti mill-informazzjonijiet li qegħdin niġbru fil-kuntest ta' konsultazzjoni.

Min-naħa tiegħi se nagħti ftit kummenti fuq diversi punti.

Fir-rigward tal-pilot projects tal-11 ta' Ġunju pprovajt naċċenna għalihom meta kont qiegħed nagħmel il-preżentazzjoni inizjali tiegħi.

Li qed nipprovaw nagħmlu huwa li f'Ottubru li ġej, apparti mill-viżjoni ħolistika, se noħorġu komunikat li se jkun fih pjan ta' azzjoni fejn se jkollok lista ta' affarijiet li jridu jsiru in the short, medium u long term.

Apparti minn hekk irridu nidentifikaw, kif qegħdin nagħmlu, numru ta' proġetti konkreti u speċifiċi li nistgħu nniedu immedjatament u li jistgħu jagħtu riżultat f'perijodu relattivament qasir, bażikament matul il-ħajja tal-Kummissjoni preżenti.

Semmejt il-kwestjoni tan-networking tar-research institutes li b'mod ġenerali għandhom x'jaqsmu mal-qasam marittimu.

Semmejt il-kwestjoni ta' l-ispatial planning, mhux fit-totalita' tiegħu għax dak huwa kompless ħafna u li se jkun parti mill-pjan ta' azzjoni, imma l-aspett tas-sea mapping fejn jista' jkollok numru ta' istituti ta' riċerka li diġa` huma avvanzati mhux ħażin, b'mod partikolari dak ta' l-Irlanda.

F'Ġunju se nattendi konferenza ta' xjentisti ġewwa l-Iskozja u probabbiliment ir-research institutes ta' l-Ewropa se joħorġu with a common position li għandna nimxu fuqha.

Dawn huma t-tip ta' pilot projects jew inkella ta' short-term deliverables li dak li jkun jista' jmiss b'idejh u jgħid li hemm valur aġġunt.

Wieħed irid iħares lejn politika marittima b'tali mod li fiha tiġbor kollox u mhux li tħalli setturi differenti fil-kompartimenti tagħhom.

Il-kwestjoni li ssemmiet minn diversi minnkom hija dik tal-pajjiżi li m'humiex membri ta' l-Unjoni Ewropea u li hemm bżonn ta' djalogu magħhom.

M'hemmx dubju li l-politika marittima fiha nnifisha tittratta diversi setturi li jmorru oltre l-konfini ta' l-Unjoni Ewropea.

Hawnhekk nista' nsemmi, per eżempju, is-sajd, it-trasport marittimu kif ukoll l-ambjent.

M'hemmx dubju li hawnhekk aħna rridu nimxu kemm jista' jkun id f'id ma' pajjiżi terzi.

Forsi din il-problema hija inqas fin-naħa ta' fuq ta' l-Ewropa għaliex jekk nieħdu, per eżempju, l-Atlantic Arch għandek il-Kanada u l-Istati Uniti li diġa` mxew u għalhekk irridu ningħaqdu magħhom.

Min-Norveġja għandna persuna li qiegħda tagħmel parti mit-task force tagħna għaliex in-Norveġja kienet interessata ħafna.

Anke l-Islanda qiegħda issegwi mill-qrib ħafna.

L-uniku pajjiż fil-Baltiku li m'humiex membru hija r-Russja u fl-aħħar irnexxielna naslu wkoll għal ftehim mar-Russja fuq l-immaniġġjar tas-sajd fil-Baltiku.

Se jkun hemm l-ewwel laqgħa sabiex nestendu dan fuq id-dimensjoni marittima kollha f'dak li għandu x'jaqsam mal-Baltiku u possibilment anke oltre.

Fil-Mediterran għandek ċerti pajjiżi li forsi huma ftit iżjed diffiċli pero' għallinqas ma' dawk il-pajjiżi li magħhom għandek in-neighbourhood partnership agreement u li allura diġa` hemm pjantazzjoni jew inkella qiegħda titfassal pjantazzjoni għal magħhom, il-maritime policy tidħol bħala waħda mill-aspetti tal-pjan ta' azzjoni u b'hekk ikun hemm focus fuq il-politika marittima Mediterranja.

Dan l-aħħar kont il-Marokk li huwa nteressat ħafna.

Imhagħad għandek pajjiżi bħalma hija l-Libja fejn għad m'hemmx in-neighbourhood policy u allura hemmhekk għandek ċerti problemi.

Min-naħa l-oħra aħna grupp ta' pajjiżi li huma avvanzati ekonomikament u politikament kif ukoll min-naħa soċjali u anke min-naħa ambjentali u allura ma nistgħux ma nagħtux l-eżempju għax jekk aħna mhux se nagħtu l-eżempju l-pajjiżi l-oħra m'humiex se jsegwu.

Ir-riskju qiegħed b'mod partikolari fuq l-ambjent imma jeżisti wkoll fuq setturi oħra u allura se jkollok a race downhill li min-naħa tagħna rridu nipprovaw nevitaw mhux billi nikkreaw ostakoli għall-industrija jew għall-kompetittivita` tagħna imma billi nagħtu l-eżempju u xi kultant l-eżempju jrid ikollu ftit tal-forza miegħu.

Jien nista' nagħti l-każ ta' l-immaniġġjar tas-sajd fil-Mediterran, b'mod partikolari għas-sajd tat-tonn.

Wara l-ftehim li ntlaħaq f'Dubrovnik u f'Tokyo kien hemm żewġ membri ta' l-ICCAT – din hija l-entita' li għandha x'taqsam ma' l-immaniġġjar tal-blue fin tuna - li oġġezzjonaw għal dak li ntlaħaq.

Min-naħa tal-Kummissjoni kien diġa` diffiċli li ssib bilanċ bejn il-pajjiżi membri pero` rnexxielna nsibu bilanċ u fl-aħħar mill-aħħar dak il-bilanċ kien li kkonvinċa lill-oħrajn.

Kif nafu hemm spectrum ta' pajjiżi li m'għandhomx interess f'dan is-sajd imma li huma ambjentali ħafna u mbagħad hemm pajjiżi oħra li għandhom interess enormi fis-sajd tal-blue fin tuna u li għalihom dan huwa settur fejn dan it-tip ta' ħut is worth their weight in gold, kif jgħidu l-Ingliżi.

Sur President, s'issa t-Turkija m'għamlitx oġġezzjoni imma qablet ma' dak li ġie miftiehem f'Dubrovnik fir-rigward tal-pjan ta' rkupru, dak li qegħdin insejħulu r-recovery plan għall-blue fin tuna, imma mbagħad ma qablitx għall-mod ta' kif ġew allokati l-kwoti.

Il-Libja kienet oġġezzjonat sew għall-pjan ta' rkupru u sew għall-mod ta' kif ġew allokati l-kwoti.

Il-Kummissjoni, l-Istati Uniti u l-Ġappun kitbu lil-Libja fejn intalbet tirrikosidra l-pożizzjoni tagħha għaliex seta' jkun hemm riperkussjonijiet enormi u seta' ikun hemm anke trade sanctions.

Ġimgħa ilu l-Libja rrikonsidrat id-deċiżjoni tagħha u qalet li se taħsibha sabiex tottempora ruħha ma' dak li ġie miftiehem.

Għalhekk, kemm jista' ikun l-eżempju għandu jkun b'tali mod li tikkonvinċi għalkemm naturalment jista' ikollok l-eċċezzjoni ta' min xorta waħda ma jkunx irid jikkonvinċi ruħu fejn imbagħad għandek mezzi oħra li huma permessibbli ħalli r-regoli jiġu segwiti.

Mat-Turkija qegħdin nipprovaw nagħmlu l-istess ħaġa ħalli jaċċettaw il-mod kif ġew imqassma l-kwoti.

Nispera li fil-11 ta' Ġunju aħna stess nadottaw il-pjan ta' rkupru u b'hekk għallinqas inkunu adottajnih ftit ġimgħat wara l-Libja.

F'dak li għandu x'jaqsam ma' governence rridu noqogħdu attenti għaliex naħseb li bħalissa l-mood taċ-ċittadini Ewropej mhux favorevoli li jkun hemm xi istituzzjonijiet li jiċċentralizzaw iżjed il-poter u allura jieħdu aktar poter mill-pajjiżi membri.

F'dan il-qasam l-Unjoni Ewropea qiegħda f'sitwazzjoni ftit stramba għaliex għandek ir-reġjuni li jixtiequ li jkollhom aktar say f'dak li għandu x'jaqsam mal-politika marittima mentri l-pajjiżi membri – jiġifieri l-amministrazzjonijiet ċentrali - bażikament jixtiequ li mil-lat ta' istituzzjonijiet l-affarijiet ma jiċċaqilqux.

Mil-lat ta' Unjoni Ewropew m'hemm l-ebda ambizzjoni sabiex tipprova tiċċentralizza jew inkella li tagħmel politika komuni jekk dan ma jġibx valur addizjonali.

F'Lulju li ġej se jkun hemm konferenza speċifikament fuq kif rridu nindirizzaw din il-ħaġa.

Imbagħad irridu niddeċiedu biex realistikament naslu għall-aħjar tip ta' strutturi li jkunu jistgħu jagħtu riżultat aħjar milli qed jagħtu llum.

Probabilment the way forward għas-snin li ġejjin hija li jkun hemm strutturi għal aktar koordinament u kooperazzjoni bejn l-istakeholders u l-amminstrazzjonijiet li jieħdu d-deċiżjoni.

Tista' mbagħad tiġi żviluppata xi struttura iżjed formali li tieħu r-responsabbilta' għall-politika marittima, bħal per eżempju, li f'kull pajjiż membru jkollok ministru għall-politika marittima u fil-fatt diġa' hemm min mexa f'dik id-direzzjoni.

Pero' naħseb li fuq livell Ewropew wieħed irid jimxi pass pass għaliex the mood is not right għal din it-tip ta' diskussjoni.

Veru li s-sajd hija politika komuni imma b'daqshekk ma jfissirx li fuq l-areas l-oħra l-Unjoni Ewropea m'għandhiex kompetenza fuqhom għax, per eżempju, fit-trasport u fl-ambjent għandha l-kompetenza tagħha peress li hemm diversi miżuri maħruġa fuq livell Ewropew li jirrigwardaw lil dawn l-oqsma u allura dawn qishom kwestjonijiet ta' mixed competence.

Imbagħad għandek areas oħra bħalma huma t-turiżmu, ir-riċerka u l-iżvilupp li għandhom member state competence.

L-iskop m'huwiex dak li l-Unjoni Ewropea żżid il-kompetenza tagħha fit-trasport jew fl-ambjent jew fir-riċerka jew fit-turiżmu imma li jkollna strutturi aħjar dwar kif jittieħdu d-deċiżjonijiet fejn min jeħodhom se jibqa' l-istess imma forsi l-mezz sabiex tasal għad-deċiżjoni jkun aħjar.

Issa ħalli ngħid xi ħaġa fuq ir-reġistrazzjoni jew in-new flag.

Jiena naħseb li hemm reżistenzi minn diversi setturi fuq li għandu jkun hemm a new register jew li jkun hemm a new flag.

Jien naħseb wieħed irid jindirizza iżjed x'inhu l-iskop wara li jkollok a new register.

Wieħed mill-iskopijiet huwa dak li tistabilixxi ċerti regoli komuni dwar ir-reġistrar ta' vapuri, standards u affarijiet oħra.

L-issue kienet attiva ħafna fil-bidu tas-snin disgħin meta wieħed kien qed iħares lejn l-EU register bħala l-mezz li jwassal biex jittieħdu ċerti deċiżjonijiet imma wara li kien hemm il-każi ta' l-Erika u l-Prestige kienu ttieħdu ċerti miżuri ħalli jkollok aktar safety fuq il-vapuri, bħalma huma d-double hull u affarijiet oħra, li wasslu għal aktar security against spillages u collisions.

Kif qiegħed naraha jien illum hemm inqas pressjoni fuq il-bżonn ta' EU register.

Issa forsi wieħed irid jara x'inhuma l-aspetti l-oħra.

Aspett minnhom huwa li wieħed jipprova jattira lura ship owners li għandhom bastimenti reġistrati taħt bandiera ta' pajjiż terz lejn bnadar Ewropej billi joffru x' incentive packages u affarijiet simili.

Għalhekk illum wieħed aktar iħares lejn l-aspett pożittiv milli lejn l-aspett negattiv u dik forsi m'għandekx għalfejn tagħmilha billi tagħmel EU register.

Xi ħadd semma l-kwestjoni tal-climate change.

M'hemmx dubju li din il-kwestjoni hija ta' prijorita' għal din il-Kummissjoni.

Flimkien ma' l-enerġija, il-climate change hija identifikata bħala prijorita' u din hija xi ħaġa li ħarġet mill-kunsill Ewropew li għadu kif għadda.

Jien naħseb li l-climate change hija issue ċentrali li bilfors trid tiġi indirizzata fil-kuntest ta' politika marittima.

Fil-fatt indirettament din ukoll tifforma parti mill-marine environment strategy li għamel riferenza għaliha l-Ministru Pullicino.

M'hemmx dubju li jekk inti jkollok coastal erosion jew jekk ikollok żieda fil-livell tal-baħar minħabba t-tibdil fil-klima, dawn l-affarijiet se jkollhom impatt dirett fuq l-ambjent marittimu u impatt fuq in-nies li jiddependu mill-baħar għall-għajxien tagħhom.

Għaldaqstant m'hemmx dubju li din hija area li rridu nindirizzawha direttament u indirettament.

Fil-fatt xi ħadd semma t-Tsunami u fil-fatt diġa' hemm istituti ta' riċerka li qegħdin jagħmlu ħafna xogħol fuq monitoring u affarijiet bħal dawn biex b'hekk ikollok aktar dissemminazzjoni ta' din il-formazzjoni għaliex b'hekk tibni databases.

Kif semmejt qabel, jekk jiġi propost li jkun hemm an EU coastguard se jkun hemm reżistenzi nsormontabbli ta' ċerti pajjiżi membri li jħarsu lejha bħala issue ta' sovranita'.

Forsi huwa possibbli li tippreżenta a system of coordination of national coastguard systems fuq ċerti issues li m'humiex sensittivi mil-lat ta' sovranita' bħal, per eżempju, migrazzjoni tan-nies, traffikar tad-droga, international crime u environmental monitoring.

Dawn m'humiex daqshekk sensittivi għax fihom m'għandekx aspetti ta' difiża u għalhekk jista' ikollok koordinament, usage of common facilities u anke l-exchange of data li jwasslu għal riżultati mixtieqa.

Fir-rigward tal-kwestjoni tax-shipyards hemm possibbiltajiet ta' trade sanctions taħt il-WTO u taħt l-OECD, pero' we need to have our house in order.

Dan għaliex ma tistax tipproponi li tagħmel trade sanctions jekk imbagħad ikollok loopholes fis-sistema.

Din bdejna nagħmluha u s'issa dejjem ipprovajna nieħdu pożizzjonijiet li jwasslu għal bilanċ li mbagħad iwasslu għal kompromess.

Kemm-il darba fl-Unjoni Ewropea jkollok żewġ pożizzjonijiet estremi jkollok tipprova ssib it-triq tan-nofs.

Fejn ċerti setturi għandek unfair practices bdejna nagħtu warnings li jekk dawn l-unfair practices se jkomplu f'dak li għandu x'jaqsam ma' shipbuilding, per eżempju, jista' ikun hemm lok fejn nieħdu protective measures li jkunu permessi taħt id-WTO.

Fil-fatt bdejna nagħtu dawn it-tip ta' sinjali.

Biss huwa importanti li wieħed jissotolineja li anke f'dak li għandu x'jaqsam ma' shipbuilding, l-Unjoni Ewropea għandha l-lead f'ċerti setturi.

Per eżempju, fuq il-building ta' cruiseliners, navy vessels u yachts l-Unjoni Ewropea għandha domination tal-world market share, jiġifieri hemmhekk l-UE hija b'saħħitna ħafna għaliex huma setturi ta' shipbuilding fejn għandek bżonn ta' ħafna riċerka u innovazzjoni.

Where there is the element of innovation and research bħal fil-każ ta' cruiseliner building - rather than mass production - għandek b'mod partikolari l-pajjiżi tan-north bħall-Ġermanja u fuq yacht building għandek l-Italja u Franza.

Iżda mbagħad we are not competitive fuq dak li għandu x'jaqsam mal-bini ta' tankers u vapuri merkantili u għalhekk wieħed irid joqgħod attent kif jimmaniġġja.

Sur President, kif għedt qabel, il-marine environment strategy hija l-kolonna prinċipali f'dak li għandu x'jaqsam mal-politika marittima.

Fil-qasam tal-Mediterran semmejt li qegħdin nipprovaw ninvolvu lill-pajjiżi tan-North Africa through the European Partnership Agreements ħalli fil-pjan ta' azzjoni magħhom ikun hemm il-politika marittima.

Diġa' għandek ċerti strutturi fejn qegħdin nikkoordinaw flimkien, b'mod partikolari f'dak li għandu x'jaqsam mas-sajd li sa ċertu punt għandu x'jaqsam ma' l-ambjent ukoll.

M'hemmx dubju li din hija kwestjoni fejn we have to take the lead għaliex ma nistgħux naslu f'sitwazzjoni fejn nibdew neżlin għan-niżla.

Għalhekk irridu nikkonvinċuhom sabiex jimxu magħna bl-eżempju u bl-għajnuna għax fl-aħħar mill-aħħar nagħtu ħafna għajnuna lill-pajjiżi tal-Mediterran u allura tajjeb li parti mill-għajnuna jużawha sabiex they set their own house in order as well.

Irridu nindirizzaw ukoll il-kwestjoni tat-training.

Huwa tajjeb li l-baħħara jkollhom it-taħriġ fuq il-protezzjoni ambjentali u fuq l-użu tal-baħar b'mod sostenibbli.

Fil-fatt diġa' għandek numru ta' pajjiżi li għandhom training institute għas-sajjiedau għall-baħħara.

Allura tajjeb li f'dan is-settur ikollok ukoll examples of best practice li tippreżentahom bħala mudell biex pajjiżi membri oħra u reġjuni oħra jkunu jistgħu japplikaw dawk il-mudelli għalihom.

B'mod ġenerali r-riċerka tal-biofuels hija point taken.

Pero' għandek ukoll istituti ta' riċerka fuq livell Ewropew għal setturi differenti, per eżempju, maritime transport, marine environment, sajd u oħrajn.

Sa ċertu punt dawn għandhom networks bejniethom imma m'għandekx network for the networks jew cross referencing, jiġifieri istituti ta' riċerka li għandhom x'jaqsmu mat-trasport marittimu ma' istituti ta' riċerka li għandhom x'jaqsmu mas-sajd.

B'hekk kemm-il darba jkun hemm ħafna overlapping bla bżonn u allura din hija xi ħaġa li verament irridu nindirizzawha.

Fir-rigward tas-sajd diġa' semmejt it-trade dimension fejn għedt li qegħdin nagħtu s-sinjali.

Fl-eżempju tal-Libja, it-tliet partners taw indikazzjoni lil Libja fejn qalulha li jekk ma tirrikonsidrax id-deċiżjoni tagħha jista' ikun hemm trade repercussions għax, per eżempju, il-Ġappun jibda jikkonsidra dan bħala illegal tuna fishing għax maqbud fl-ibħra Libjani u allura ma jippermettix li dan il-ħut li jidħol fis-suq tiegħu.

Aħna konna diġa' ħriġna struzzjonijiet lis-sajjieda tagħna li jekk jistadu fil-Libja u din ma taċċettax il-pjan ta' rkupru l-ħut li jaqbdu jiġi kkonsidrat bħala ħut illegali.

Jiena naħseb li dan huwa eżempju ta' kif tista' tieħu trade measures li jkollhom effett imma sabiex tkun tista' tagħmel hekk you have to set your own house in order.

Ma tistax tgħid li se tieħu dawn il-miżuri u mbagħad tħalli lis-sajjieda tiegħek jew lill-industriji tiegħek to flout sustainability rules bl-amment jew to flout the environmental rules bl-amment.

Sa ftit taż-żmien ilu hekk kienet is-sitwazzjoni fl-Unjoni Ewropea!

Fil-qasam tas-sajd – forsi mhux daqshekk fl-oqsma ta' l-ambjent - kellna perċezzjoni negattiva ħafna li llum tbiddlet tant li qegħdin nibdew nieħdu l-lead anke f'oqsma reġjonali u internazzjonali sabiex nippromwovu s-sajd sostenibbli.

Bir-riformi li seħħew fl-2002 l-affarijiet bdew jitbiddlu b'mod konsiderevoli.

Il-punt tas-sajd artiġġjanali huwa validu ħafna u jorbot ukoll ma' l-iżvilupp ta' żoni kostali għaliex fl-aħħar mill-aħħar is-sajd artiġġjanali jsir mal-kosta.

Għalhekk naħseb li dak se jkun wieħed mill-focuses li rridu niffokaw fuqhom fir-rigward tal-politika marittima futura.

Issa ħalli ngħid xi ħaġa fuq dak li qal l-Onor.

Mizzi fir-rigward ta' baħħara li jaħdmu fuq bastimenti ta' l-Unjoni Ewropea b'kondizzjonijiet minimi.

Veru li hemm din id-dikotomija għaliex bażikament l-uffiċjali huma kollha Ewropej u għandhom kondizzjonijiet tajbin ħafna.

Min-naħa l-oħra d-deck hands għandek il-bulk tagħhom li kważi kollha ġejjin minn pajjiżi terzi bħall-Indonesja li għandhom kondizzjonijiet miżeri u dan huwa ħażin.

Ir-realta' l-oħra hija li din hija industrija globali u trid tikkompeti ma' setturi oħra u allura trid toqgħod attent li in the short term ma tikkreax sitwazzjoni fejn tant jiżdiedu l-costs ta' l-operat li jitilqulek band'oħra għaliex b'hekk ma tkunx solvejt il-problema.

Allura rridu naraw kif b'diskussjoni max-ship owners naslu sabiex intejbu l-kondizzjonijiet ta' l-impjieg tal-ħaddiema in ġenerali fuq il-bastimenti b'mod li l-ewwelnett ma jkunx hemm diskriminazzjoni bejn ħaddiema li ġejjin mill-Unjoni Ewropea u ħaddiema li ġejjin minn pajjiżi terzi u t-tieni nett li tipprova tgħolli kemm jista' ikun il-kondizzjonijiet minimi tagħhom.

Imbagħad jekk hemm ċerti esklużjonijiet naraw li ta' l-inqas tneħħi dawk l-esklużjonijiet sabiex tagħtihom protezzjoni minima.

Madankollu din hija xi ħaġa li wieħed irid jippjanaha sew għaliex fl-aħħar mill-aħħar jekk nispiċċaw nitilfu dan is-settur ma nkunu ggwadanjajna xejn.

Fuq l-operazzjoni tal-portijiet ninsabu għaddejjin bid-diskussjonijiet fuq il-ports package.

Il-Kummissarju Barrot mill-ewwel beda d-diskussjonijiet mar-rappreżentanti tal-portijiet u anke mal-pajjiżi membri biex fix-xhur li ġejjin jippreżenta pakkett – probabilment f'Ottubru – dwar il-miżuri tal-port.

Dan il-pakkett mhux se jkun fih miżuri li jimponu ċerti kondizzjonijiet imma se jmexxi 'il quddiem dwar x'għandhom ikunu the best practices dwar l-operat tal-portijiet.

Dan se jipprova jdaħħlu permezz ta' inċentivi aktar milli b'impożizzjoni.

Fuq ir-reklamazzjoni ta' l-art mill-baħar ikolli ngħid li din ukoll trid tiġi indirizzatha pero' mhux se tkun il-politika marittima li tistabilixxi l-parametri.

Il-politika marittima tipprova tiffaċilita l-affarijiet imma fl-aħħar mill-aħħar dawn huma issues li għandu jiddeċidihom il-pajjiż membru.

Li għandu jew m'għandux ikun hemm reklamazzjoni ta' art mill-baħar m'aħniex se ngħiduh fuq livell Ewropew imma l-pajjiż membru jrid jistabilixxi l-parametri li fihom għandu jsir dan.

Għalhekk, jekk ikollok żoni li huma ekoloġikament sensittivi ħafna ma jagħmilx sens li hemmhekk tagħmel reklamazzjoni ta' l-art mill-baħar.

Disputed areas bejn pajjiżi ta' l-Unjoni Ewropea u pajjiżi terzi u disputed areas bejn pajjiżi ta' l-Unjoni Ewropea nnifishom hija kwestjoni ta' sovranita'.

Għalhekk ħadd ma japprezza l-indħil tal-Kummissjoni li kieku kellha tidħol biex tgħid x'għandu jsir f'każi bħal dawn.

Madankollu l-Kummissjoni żgur li lesta tiffaċilita l-affarijiet jekk ikun hemm bżonn.

Per eżempju, għandna l-kwestjoni tal-Kroazja u s-Slovenja dwar il-linja li taqsam il-baħar tat-tnejn liema kwestjoni għandha riperkussjoni fuq is-sajd u xi ftit tar-riperkussjoni fuq l-Italja wkoll.

Għaldaqstant il-Kummissjoni daħlet sabiex issib soluzzjoni temporanja li se tiġi diskussa fil-qafas tan-negozjati mal-Kroazja.

Jiena diġa' kelli laqgħat sew mal-Ministru tal-Kroazja kif ukoll mal-Ministru tas-Slovenja u nisperaw li tinstab soluzzjoni.

Fi kwestjonijiet bejn pajjiżi membri u pajjiżi terzi, bħalma għandek Malta, il-Libja, it-Tuneżija u l-Italja, din hija kwestjoni li primarjament iridu jitrattawha l-gvernijiet bejniethom pero' l-Kummissjoni lesta tgħin jekk tintalab sabiex tipprova tiffaċilita' l-affarijiet ħalli tinstab soluzzjoni.

Sabiex nirrispondi lill-Ministru Francis Zammit Dimech ikolli ngħid li m'hemmx dubju li t-turiżmu u l-kultura huma żewġ punti li fil-green paper insibu focus mhux ħażin fuqhom.

Fuq l-island tourism kellna numru ta' konferenzi li ndirizzaw l-aspett ta' turiżmu fi gżejjer u f'żoni periferali.

Il-ġimgħa l-oħra kont Madeira fejn il-Kumitat tar-Reġjuni kien qiegħed jiddiskuti dan l-aspett filwaqt li x-xahar id-dieħel sejjer L-Azores sabiex inkomplu niddiskutu din it-tema.

Naħseb li l-fatt li l-fondi reġjonali se jkollhom an increased focus fuq il-gżejjer u fuq iż-żoni periferali għandha tkun waħda mix-short term priorities.

Naħseb li waħda mill-highlights tal-konklużjonijiet se tkun il-fatt li ġiet evitata d-definizzjoni wiesa' ta' coastal zone biex b'hekk jekk aħna jkollna politika marittima integrata ma tistax tieħu l-forma ta' one size fits all għaliex inkella din tkun negattiva ħafna.

Wieħed irid iħares lejn ir-reġjuni differenti u jekk, per eżempju, għall-Baltiku l-maritime transport huwa sensittiv ħafna allura niffokaw aktar fuqu mentri jekk għall-Mediterran it-turiżmu kostali huwa iżjed importanti nkunu rridu ngħatuh aktar prijorita'.

Bħala kontenut u bħala prioritization ma tistax tieħu a one size fits all approach.

Kif diġa' għedt fit-turiżmu m'aħniex se nindirizzaw direttament il-kwestjoni ta' li għandhom jitbiddlu n-nies li jiddeċiedu x'hiex għaliex inkella nispiċċaw with a non starter.

Pero' naħseb li t-turiżmu għandu jkollu aktar focus f'dak li għandu x'jaqsam mal-marittimu.

Naħseb li dik hija xi ħaġa li wieħed jista' idaħħalha u jagħmel aċċenn għaliha anke within the heritage chapter li hemm fil-green paper għall-fatt li it is the heritage of maritime policy and also the practical manifestation of how one can manage global public goods.

Naqbel mija fil-mija fuq il-punti li għamel il-Ministru Censu Galea.

Fuq ir-rappreżentanza ta' l-IMO naħseb li mhux Malta biss hija kontra imma l-maġġor parti tal-pajjiżi membri jkunu kontra li l-Kummissjoni jkollha rappreżentanza fl-IMO in sostituzzjoni għall-pajjiżi membri.

Pero' tajjeb li wieħed ikun jaf il-pożizzjoni tal-pajjiżi membri dwar li l-Kummissjoni jkollha rappreżentanza addizzjonali għal dik tal-pajjiżi membri.

Jekk anke r-rappreżentanza bħala full member hija diffiċli li wieħed jaċċettaha, allura rridu naraw jekk ta' l-inqas għandux ikun hemm rappreżentanza f'forma ta' osservatur sabiex b'hekk il-Kummissjoni tkun tista' tikkoordina l-pożizzjonijiet.

Fuq issues sensittivi ħafna ħalli lil kull pajjiż jiddefendi r-rokna tiegħu.

Pero' fejn m'għandekx dik is-sensittivita' jkun meħieġ li jkollok koordinament tal-pożizzjoni tal-pajjiżi membri.

Din lilna ssaħħaħna mmens għal meta niġu biex nintroduċu miżuri fuq livell internazzjonali għax kif qegħdin ngħidu din hija a global industry and therefore it requires global regulation first and foremost.

Madankollu to obtain global regulation irid ikollok koordinament minn qabel għaliex din m'hijiex xi ħaġa daqshekk faċli.

Tajjeb ngħid li minn naħa tat-DG Fisheries għadna kemm nidejna konsultazzjoni dwar l-akwakultura fuq il-web u fil-fatt l-istakeholders differenti għandhom sa nofs Lulju sabiex jagħtu l-pożizzjoni tagħhom dwar kif nistgħu nimxu 'il quddiem sabiex navvanzaw fl-akwakultura.

Tajjeb ngħidu li l-akwakultura hija parti mill-politika marittima għaliex jekk ikollok spatial planning maħdum tajjeb isolvi ħafna mill-problemi li llum tiltaqa' magħhom meta tiġi biex tieħu deċiżjoni dwar l-akwakultura.

L-argument tal-Kummissjoni huwa li jekk inti jkollok sistema ta' konsultazzjoni u ta' parteċipazzjoni minn qabel, għalkemm forsi ddum aktar sabiex tieħu deċiżjoni, din twassal biex ikun ferm iżjed faċli biex imbagħad timplimenta d-deċiżjoni.

Jekk ma jkollokx dawn il-mekkaniżmi f'posthom se ssib li għalkemm tista' tieħu deċiżjoni malajr imbagħad ikollok taqla' fwiedek biex timplimenta d-deċiżjoni.

Fuq l-ibħra differenti diġa' għedt li huwa essenzjali li nkunu speċifiċi għall-bżonnijiet differenti u li ma nadottawx soluzzjoni li tkun one size fits all. Naħseb li koprejt kollox.

THE CHAIRMAN: Kummissarju nirringrazzjak talli tajtna l-opportunita' li nagħmlu dan l-iskambju ta' ideat u sakemm nerġgħu niltaqgħu nawgurawlek il-ħidma t-tajba.

Fis-1.53 p.m. il-Kumitat aġġorna għal data oħra.


L-GĦAXAR PARLAMENT

KUMITAT PERMANENTI DWAR L-AFFARIJIET BARRANIN U EWROPEJ

LAQGĦA NRU.

Il-Ġimgħa, 18 ta' Mejju 2007.

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fl-12.13 p.m.

L-Onor Jason Azzopardi, President tal-Kumitat, ippresieda.

PREŻENTI: L-Onor Leo Brincat.

Preżenti wkoll kien hemm il-Ministru għat-Turiżmu u Kultura, il-Ministru għall-Kompetittivita' u Komunikazzjoni, il-Ministru għall-Affarijiet Rurali u l-Ambjent, is-Segretarju Parlamentari l-Onor Francis Agius u l-Onor Joe Mizzi.

Assenti: Il-Ministru għall-Affarijiet Barranin, l-Onor Michael Asciak, l-Onor Evarist Bartolo, l-Onor Mario de Marco, l-Onor Jose' Herrera, l-Onor Clyde Puli u l-Onor George Vella.

Il-President informa lill-Kumitat li kienet saret talba minn Media.link Communications sabiex jieħdu filmat ta' l-ewwel parti tal-laqgħa.

Il-permess ingħata.

Il-Minuti tal-laqgħa Nru. 108 li saret fis-16 ta' Mejju, 2007, kienu konfermati.

LAQGĦA MA' DR JOE BORG, MEMBRU TAL-KUMMISSJONI EWROPEA RESPONSABBLI MIS-SAJD U L-AFFARIJIET MARITTIMI, DWAR IT-TEMA: LEJN POLITIKA MARITTIMA GĦALL-UNJONI EWROPEA

Il-Kummissarju Dr Joe Borg kien akkumpanjat minn Dr Joanna Drake, Kap tal-Kummissjoni Ewropea Rappreżentanza f'Malta u Ms Ella Strickland, Membru tal-cabinet tal-Kummissarju Borg.

Id-diskussjoni bejn il-Kumitat u l-Kummissarju Dr Joe Borg iffukaw prinċipalment fuq:

i) il-konsultazzjonijiet li saru fit-tnax-il xahar ta' qabel u ta' wara li ħarġet il-Green Paper dwar il-Politika Marittima għall-Unjoni Ewropea, jiġifieri, f'Ġunju ta' l-2006;

ii) il-kordinament li kien qed isir tad-diversi setturi li jagħmlu parti mill-politika marittima mill-iSteering Committee li jħaddan fih għaxar kummissarji u li kien presedut mill-Kummissarju Borg;

iii) il-lista ta' pilot projects w inizjattivi li kienu se jaħdmu fuqhom u li kellhom jagħtu riżultat fuq medda qasira ta' żmien, fosthom azzjoni kontra s-sajd irregolari, kordinament ta' l-istituti ta' riċerka, il-promozzjoni ta' best practice bħal fil-każ ta' maniġġjar ta' portijiet u li jsiru mapep ta' qiegħ il-baħar; u

iv) ċerti proposti għall-politika marittima li kienu qed isibu ċerta reżistenza u/jew kienu jeħtieġu aktar diskussjoni bħal, reġistru għall-vapuri ta' UE u r-rappreżentanza ta' l-UE fl-Organizzazzjoni Marittima Internazzjonali.

Fis-1.53 p.m. il-Kumitat aġġorna għal data u b'aġenda li tiġi komunikata aktar tard.

SKRIVAN TAL-KUMITAT

CHAIRPERSON TAL-KUMITAT

Proceedings, agenda, minutes and transcripts of the parliamentary committees docx


L-GĦAXAR PARLAMENT

KUMITATI TAL-KAMRA TAD-DEPUTATI

AVVIŻ

Laqgħa Nru. 110

It-Tlieta, 29 ta' Mejju 2007 fis-7.15 p.m.

L-Onor.

Jason Azzopardi, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar it-Tlieta, 29 ta' Mejju 2007 fis-7.15 p.m. fil-Kamra tal-Kumitati fil-Palazz il-Belt b'din l-aġenda:-

Laqgħa mal-Membru tal-Parlament Ewropew Jo Leinen, Chairman tal-Kumitat dwar l-Affarijiet Kostituzzjonali.

Affarijiet oħra.


KUMITAT PERMANENTI DWAR L-AFFARIJIET BARRANIN U EWROPEJ

(Rapport Uffiċjali u Rivedut)

L-GĦAXAR PARLAMENT

Laqgħa Nru. 110

It-Tlieta, 29 ta' Mejju, 2007

Stampat fl-Uffiċċju ta' l-Iskrivan

Prezz Lm1

L-GĦAXAR PARLAMENT

Laqgħa Nru. 110

It-Tlieta, 29 ta' Mejju, 2007

Il-Kumitat iltaqa' fil-Palazz, il-Belt Valletta, fis-7.32 p.m.

Il-Minuti tal-Laqgħa Nru. 109 li saret nhar il-Ġimgħa, 18 ta' Mejju 2007, kienu konfermati.

LAQGĦA MAL-MEMBRU TAL- PARLAMENT EWROPEW JO LEINEN, PRESIDENT TAL-KUMITAT DWAR L-AFFARIJIET KOSTITUZZJONALI

Fit-8.33 p.m. il-Kumitat aġġorna għal data oħra.


L-GĦAXAR PARLAMENT

LAQGĦA NRU.

It-Tlieta, 29 ta' Mejju 2007.

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fis-7.32 p.m.

L-Onor Jason Azzopardi, President tal-Kumitat, ippresieda.

PREŻENTI: L-Onor Michael Asciak, l-Onor Leo Brincat u l-Onor George Vella.

Assenti: Il-Ministru għall-Affarijiet Barranin, l-Onor Evarist Bartolo, l-Onor Mario de Marco, l-Onor Jose' Herrera u l-Onor Clyde Puli.

Il-Minuti tal-laqgħa Nru. 109 li saret fit-18 ta' Mejju, 2007, kienu konfermati.

LAQGĦA MAL-MEMBRU PARLAMENTARI EWROPEW JO LEINEN, PRESIDENT TAL-KUMITAT DWAR L-AFFARIJIET KOSTITUZZJONALI

Il-President tal-Kumitat dwar l-Affarijiet Kostituzzjonali tal-Parlament Ewropew Jo Leinen għamel preżentazzjoni dwar id-dokument intitolat Proposal for a solution to the Constitutional Crisis li huwa stess ħareġ fl-10 ta' Mejju 2007.

Il-punti prinċipali kienu:

i) il-proposta li Partijiet I u IV tat-Trattat Kostituzzjonali dwar il-valuri, l-objettivi, l-istituzzjonijiet u l-kompetenzi ta' l-Unjoni Ewropea jinġabru f'test iqsar – 70 artiklu - u li jinftiehem aktar u li jkun magħruf bħala t-Trattat Fundamentali ta' l-Unjoni Ewropea;

ii) il-proposta li Parti II tat-Trattat Kostituzzjonali dwar id-Drittijiet Fundamentali tiġi nkluża f'protokoll li jingħata forza legali permezz ta' artiklu fit-Trattat Fundamentali;

iii) il-proposta li Parti III tat-Trattat Kostituzzjonali dwar il-policies tiġi nkluża fi trattat separat, jiġifieri, it-Trattat dwar il-Policies ta' l-Unjoni Ewropea li bħala bażi tiegħu jkollu t-Trattat ta' Nizza modifikat skond dak li kien ġie propost f'Parti III tat-Trattat Kostituzzjonali; u

iv) il-kwestjonijiet pendenti dwar it-Trattat Kostituzzjonali ta' l-Unjoni Ewropea u l-laqgħat f'diversi livelli li kien hemm skedati għal dan il-għan.

Wara kien hemm diskussjoni.

Fit-8.33 p.m. il-Kumitat aġġorna għal data u b'aġenda li tiġi komunikata aktar tard.

SKRIVAN TAL-KUMITAT

CHAIRPERSON TAL-KUMITAT


L-GĦAXAR PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR IX-XOGĦOL TAL-KAMRA

AVVIŻ

Laqgħa Nru. 35

L-Erbgħa, 6 ta' Ġunju 2007, fis-7.30 p.m.

Mr Speaker, President tal-Kumitat Permanenti dwar ix-Xogħol tal-Kamra, javża li l-Kumitat se jiltaqa' nhar l-Erbgħa, 6 ta' Ġunju 2007, fis-7.30 p.m. fil-Kamra tal-Kumitati fil-Palazz il-Belt, b'din l-aġenda:

Xogħol tal-Kamra;

Indirizz lill-Kamra mill-E.T. Mr Jose' Manuel Durao Barroso

Affarijiet oħra.

4 ta' Ġunju, 2007 SKRIVAN TAL-KAMRA


L-GĦAXAR PARLAMENT

LAQGĦA NRU.

L-Erbgħa, 6 ta' Ġunju 2007

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta, fis- 7.40 p.m.

PREŻENTI

Il-Viċi Prim Ministru u Ministru tal-Ġustizzja u l-Intern, l-Onor.

Joe Mizzi.

Il-Minuti ta' Laqgħa Nru 34 li saret fil-25 ta' April 2007, kienu konfermati.

XOGĦOL TAL-KAMRA

Il-Viċi Prim Ministru u Ministru għall-Ġustizzja u l-Intern informa lill-Kumitat li l-ħsieb tal-Gvern kien li l-Kamra tkompli tiddiskuti l-Abbozz ta' Liġi li jemenda l-Att dwar il-Mediċini (Abbozz Nru 95) u imbagħad tgħaddi għall-Abbozz ta' Liġi li jemenda l-Att dwar it-Taxxa fuq l-Income (Abbozz Nru 91) u l-Abbozz ta' Liġi li jemenda l-Att dwar Istituzzjonijiet Finanzjarji (Abbozz Nru 94).

Huwa informa wkoll lill-Kumitat li kienu ġew komunikati lill-Oppożizzjoni żewġ abbozzi draft; abbozz li jemenda l-Att dwar l-Awtorita' ta' Malta dwar ir-Riżorsi u abbozz li jemenda l-Att dwar l-Awtorita' Maltija dwar l-iStandards.

INDIRIZZ LILL-KAMRA MILL-E.T. JOSE' MANUEL DURAO BARROSO

Il-Viċi Prim Ministru u Ministru għall-Ġustizzja u l-Intern irrefera għaż-żjara ta' l-E.T. Jose' Manuel Durao Barroso, President tal-Kummissjoni Ewropea, li matulha kien se jindirizza l-Parlament nhar il-Ġimgħa, 15 ta' Ġunju 2007.

Il-Kumitat qabel li għas-seduta li fiha jsir l-indirizz mill-E.T. Jose' Manuel Durao Barroso, kellha tiġi segwita l-proċedura kollha li ntużat fl-okkażjoni ta' meta l-Parlament kien ġie indirizzat mill-E.T. Romano Prodi, President tal-Kummissjoni Ewropea.

AFFARIJIET OĦRA

Mr Speaker informa lill-Kumitat li huwa kien irċieva korrispondenza dwar contact visit mill-Kummissjoni Ewropea kontra r-razziżmu u intolleranza fi ħdan il-Kunsill ta' l-Ewropa u ntlaħaq qbil li din id-delegazzjoni tiltaqa' mal-Kumitat Permanenti dwar l-Affarijiet Soċjali flimkien mad-delegazzjoni parlamentari għall-Assemblea Parlamentari tal-Kunsill ta' l-Ewropa.

Fit-8.00 p.m. il-Kumitat aġġorna għal data li kellha tiġi komunikata aktar tard.

SKRIVAN TAL-KAMRA


L-GĦAXAR PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru. 87

L-Erbgħa, 6 ta' Ġunju, 2007

L-Onor.

Clyde Puli, President tal-Kumitat dwar l-Affarijiet Soċjali javża li l-Kumitat se jiltaqa' nhar l-Erbgħa, 6 ta' Ġunju, 2007 fis-6.00 p.m. fil-Kamra tal-Kumitati fil-Palazz il-Belt b'din l-aġenda:-

Diskussjoni dwar l-Ekonomija ta' l-Għarfien (Knowledge Economy): Ir-Riċerka, l-Iżvilupp u l-Innovazzjoni – Preżentazzjoni minn Prof Edward Debono, Fundatur tal-Ħsieb Kreattiv u l-Innovazzjoni.

Affarijiet oħra.


(Rapport Uffiċjali u Rivedut)

L-GĦAXAR PARLAMENT

Laqgħa Nru. 87

L-Erbgħa, 6 ta' Ġunju, 2007

Stampat fl-Uffiċċju ta' l-Iskrivan

Prezz Lm1

L-GĦAXAR PARLAMENT

Laqgħa Nru. 87

L-Erbgħa, 6 ta' Ġunju, 2007

Il-Kumitat iltaqa' fil-Palazz, il-Belt Valletta, fis-17:40 p.m.

Il-Minuti tal-laqgħa Nru 86 li saret fis-7 ta' Mejju 2007, ġew konfermati.

THE CHAIRMAN (Onor. Clyde Puli): Qabel ma ngħaddu għall-aġenda tal-lum, ippermettuli npoġġi fuq il-Mejda tal-Kumitat korrispondenza mill-Ministru Dolores Cristina fejn qed titlobna niddiskutu l-Att dwar l-Organizzazzjonijiet Volontarji, proċess li rridu nibdewh fil-ġranet li ġejjin, imbagħad niddeċiedu kif nipproċedu minn hawn.

Inpoġġi ukoll fuq il-Mejda tal-Kumitat dokument ta' l-EU:

Dan id-dokument li intbagħat minn Working Group 1 mhux se jkun għal skrutinju imma qiegħed hawnhekk għall-informazzjoni ta' kull wieħed mill-Membri.

Nitlob lis-Segretarja biex tiċċirkola kopja lill-Membri tal-Kumitat.

Diskussjoni dwar

l-Ekonomija ta' l-GĦarfien

(Knowledge Economy):

Ir-RiĊerka, l-IŻvilupp u

l-Innovazzjoni

Il-Kumitat irriżuma d-diskussjoni fuq dan is-suġġett mis-27 ta' Marzu, 2007.

Illum għandna preżentazzjoni mill-Prof.

Edward Debono, Fundatur tal-Ħsieb Kreattiv u l-Innovazzjoni.

Nilqa' fostna lill-Prof.

Edward Debono.

Huwa ta' pjaċir kbir għalina li nilqgħuk f'dan il-Parlament u f'dan il-Kumitat.

Kif naħseb li diġà ġejt informat, aħna għadna kemm għamilna course f'wieħed mis-suġġetti tiegħek is-Six Thinking Hats.

Naħseb hawnhekk ukoll anke nista' nitkellem f'isem sħabi wkoll li Sibna dan il-course utli ħafna u nispera li nkunu kapaċi nutilizzawh kemm għal ġid ta' dan il-Parlament, għalina u finalment anke għal dan il-pajjiż.

Ovvjament aħna mhux biss nużaw dawn il-konċetti mil-lat prattiku imma kburin li konċetti bħal dawn ħarġu minn xi ħadd bħalek, minn xi ħadd Malti.

Jekk tippermettili, nintroduċi formalment dan il-Kumitat.

L-ewwelnett dan hu l-Kumitat dwar l-Affarijiet Soċjali.

Minħabba li l-Parlament Malti huwa żgħir allura r-remit ta' dan il-Kumitat huwa wiesa'.

Allura niddiskutu suġġetti li huma purament ta' servizzi: politika soċjali, s-saħħa, l-edukazzjoni, l-ambjent, eċċ. Bażikament niddiskrivu dan il-Kumitat iktar b'dak li m'hux milli b'dak li hu minħabba li huwa Parlament żgħir.

Allura ngħidu li m'huwiex il-Public Accounts Committee u m'huwiex il-Foreign and European Affairs Committee, l-kumplament jaqa' kollox taħt is-Social Affairs Committee fil-limitazzjonijiet ta' parlament żgħir.

Però min-naħa l-oħra jagħmilna iktar interessanti.

Fil-mument qegħdin niddiskutu l-Ekonomija tal-Għerf, ir-relazzjoni ma' l-information society allura r-Riċerka, l-Iżvilupp u anke l-Innovazzjoni.

Hawnhekk fejn laqqagħna ma' l-ideat tiegħek u li nixtiequ nisimgħu ftit iktar fuqhom 'il quddiem.

Ħalli nintroduċi ftit il-Membri mbagħad nagħtik il-mikrofonu.

Fuq in-naħa tal-lemin tiegħi għandi lill-Onor.

Michael Gonzi, membru ta' dan il-Kumitat, u wkoll Chairman ta' sotto kumitat ta' skrutinju dwar l-Affarijiet Ewropej; l-Onor.

David Agius li huwa Chairman tal-Kumitat dwar l-Abbozzi - fejn jiġu drafted il-liġijiet - u fuq in-naħa l-oħra hemm l-Onor.

Jason Azzopardi li huwa ċ-Chairman tal-Foreign and European Affairs Committee.

Dawn it-tlieta, kif ukoll jien bħala Chairman ta' dan il-Kumitat, kollha membri min-naħa tal-gvern.

Fuq in-naħa tax-xellug hawn l-Onor.

Carmelo Abela, Membru Parlamentari li ġej min-naħa ta' l-Oppożizzjoni li huwa wkoll id-Deputy Speaker ta' dan il-Parlament.

Imbagħad is-Sur Ray Scicluna, Assistant Clerk u Ms Anna Coleiro, Committee Clerk ta' dan il-Kumitat u jagħmlu parti wkoll mill-istaff tal-Parlament.

Nispera li b'din l-introduzzjoni tajtek ftit ħjiel ta' x'qed jiġri u issa nagħtik il-mikrofonu u nħares 'il quddiem biex nisma' il-perspettiva tiegħek anke dwar is-suġġett ta' l-innovazzjoni u kif dan jista' jolqot lil Malta u kif nistgħu nużawh aħjar.

THE CHAIRMAN: Grazzi ħafna għal preżentazzjoni interessanti ħafna li tajtna li agħmiltha ftit iktar faċli kif tippreżentaha, kfi tidħol f'sistema ġdida biex toħroġ b'ideat.

Forsi wara s-Six Thinking Hats ta' min jaqra dan il-ktieb li għedtilna "Simplicity."

CARMELO ABELA: Din hi l-ewwel darba li qed insibni f'diffikultà x'mistoqsija nista' nagħmel lill-Prof.

L -ewwelnett nirringrazzjak ħafna tal-preżentazzjoni tiegħek u tal-preżenza tiegħek hawnhekk.

Il-ħsieb tal-kumitat kien li niddiskutu n-Knowledge Economy biex naraw x'qed isir f'pajjiżna in ġenerali – jiġifieri nagħmlu stock taking tas-sitwazzjoni - kif ukoll naraw li l-ħidma li qed issir separatment minn kull entità tistax b'xi mod jew ieħor tibda' tinħadem iktar flimkien.

Fl-aħħar mill-aħħar dak huwa l-għan tagħna, li we maximise r-riżorsi li għandna.

Jiena dejjem inħobb nistaqsi - anke bħala kelliem ta' l-Oppożizzoni fuq l-Edukazzjoni - dwar l-iskejjel tagħna.

Ma nafx jekk nistax nistaqsik kif tħares lejn l-iskejjel tagħna - il-primary schools, secondary, post secondary and tertiary level - minn dan l-aspett u x'nistgħu ntejbu?

Jista' jkun hemm listi sħaħ, imma mill-analiżi tiegħek, kif tħares lejn l-edukazzjoni u l-iskejjel tagħna?

THE CHAIRMAN: Jidher li m'hawnx iktar domandi.

Grazzi ħafna għal darba oħra.

Nerġa' ngħid li kienet session mill-aktar illuminanti għaliex naħseb tatna opportunità li naħsbu b'differenza wkoll.

J'Alla jkollna ċans li nużawha iktar ukoll fil-ħidma tagħna u kien tassew ta' unur għalina li narawk hawnhekk fostna.

Grazzi.

THE CHAIRMAN: Is-seduta hi aġġornata sine die.

Fis-18:35p.m. il-Kumitat aġġorna sine die.


L-GĦAXAR PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru. 88

L-Erbgħa, 13 ta' Ġunju, 2007

L-Onor.

Clyde Puli, President tal-Kumitat dwar l-Affarijiet Soċjali javża li l-Kumitat se jiltaqa' nhar l-Erbgħa, 13 ta' Ġunju, 2007 fis-7.30 p.m. fil-Kamra tal-Kumitati fil-Palazz il-Belt b'din l-aġenda:-

Diskussjoni dwar l-Ekonomija ta' l-Għarfien (Knowledge Economy): Ir-Riċerka, l-Iżvilupp u l-Innovazzjoni – Preżentazzjoni mis-Sur Philip (Pippo) Psaila, Commercial Manager ta' l-Edible Oil Refining Co Ltd dwar il-proġett tal-Bio Diesel f'Malta.

Affarijiet oħra.


(Rapport Uffiċjali u Rivedut)

L-GĦAXAR PARLAMENT

Laqgħa Nru. 88

L-Erbgħa, 13 ta' Ġunju, 2007

Stampat fl-Uffiċċju ta' l-Iskrivan

Prezz Lm1

L-GĦAXAR PARLAMENT

Laqgħa Nru. 88

L-Erbgħa, 13 ta' Ġunju, 2007

Il-Kumitat iltaqa' fil-Palazz, il-Belt Valletta, fit-19.50 p.m.

Il-Minuti tal-Laqgħa Nru. 87 li saret fis-6 ta' Ġunju 2007 ġew konfermati.

Diskussjoni dwar l-Ekonomija ta' l-Għarfien (Knowledge Economy): Ir-Riċerka, l-Iżvilupp u l-Innovazzjoni

Il-Kumitat irriżuma id-diskussjoni fuq dan is-suġġett mit-23 ta' Mejju, 2006.

THE CHAIRMAN (Onor. Clyde Puli): Illum tkompli d-diskussjoni dwar l-ekonomija ta' l-għerf, ir-riċerka, l-iżvilupp u l-innovazzjoni.

U se jkollna preżentazzjoni mis-Sur Pippo Psaila, Commercial Manager ma' l-Edible Oil Refining Co Ltd, dwar il-proġett tal-Biodiesel f'Malta.

Qabel xejn, grazzi talli qiegħed magħna, anke jekk ovvjament qiegħed magħna f'kapaċità differenti.

Qabel xejn nifraħlek għall-akkwisti tat-team Olimpiku Malti li int ukoll involut fih, tassew tagħmlulna unur.

Imma hemm affarijiet li rridu nitkellmu fuqhom li huma importanti wkoll għall-ekonomija tagħna u ovvjament kif se jimxu 'l quddiem anke permezz ta' l-għerf, tan-knowledge u kif nistgħu nużawh aħjar.

L-esperjenza tagħkom naħseb hija waħda li nistgħu nitgħallmu minnha.

IS-SUR PIPPO PSAILA: L-ewwelnett nixtieq nirringrazzjak ta' l-istedina, lilek u lill-Membri kollha.

Nixtieq nibda b'video qasir dwar l-effett tat-tniġġis fuq is-saħħa u dwar l-ażma.

The first time we took our vehicles for VRT testing, m'hemmx għalfejn ngħidilkom li tal-post beda jidgħi li kissirnilu l-apparatus għax ma mmarkalu xejn.

Ma setax jifhem x'kellu il-fuel tagħna, għax kien qed ixomm biss riħa ta' chips.

He hadn't yet heard about biodiesel u beda jistaqsi x'ġara.

One of their reservations was: jekk dan id-diesel nużah għat-trakkijiet u għal inġenji l-kbar se nbati?

Sometimes you hear people say: għax għandi iktar spejjeż biex inżomm il-karozza jew it-trakk.

Tmorrux għat-2c exceeding li huwa l-price disparity mill-ewwel għax se taħlihom fil-filter.

Jekk Allaħares qatt jgħaddilek dan is-sludge through the filter għax il-micro se jkun naqra kbir, se jkollok il-ħsara fil-pompa.

Għax jekk ma titlax ix-xemx għada, ibqa' ċert li l-biodiesel se jeħel żgur, u jekk jinqala xi ħsara fil-karozza ġara hekk għax uża l-biodiesel anke jekk ikun użah darba.

The CHAIRMAN: Prosit u grazzi tal-preżentazzjoni estensiva u li spjegat ħafna affarijiet.

Ippermettilna nagħmlu ftit domandi.

Xtaqt nibda ftit jien.

F'ħin minnhom għedt li għalissa qed tinkoraġġixxu 30% minħabba dak li tistgħu tipproduċu mbagħad tajt xi ċifri kemm nistgħu nilħqu kieku ndaħħlu proġetti u metodi ġodda.

Naf li hija stima, imma bejn wieħed u ieħor kemm tieħu żmien biex ikollna konsum jekk mhux totali imma adegwata?

IS-SUR PIPPO PSAILA: Ara, fl-ewwel sentejn ma tieħu xejn imma wara dawn is-sentejn li tkun żrajt il-Jatropha tibda tieħu 2 tonnes per hectare jekk niftakar tajjeb, and beyond five years jagħtik 12 tonnes per hectare.

Jiġifieri l-vantaġġ intrinsiku fl-agro-industrija jkun wara l-ħames sena.

THE CHAIRMAN: Kemm għandna bżonn bħala konsum?

Wara dawn il-ħames snin il-vantaġġ kbir għall-agrikoltura qiegħed hemm, huwa evidenti.

IS-SUR PIPPO PSAILA: Aħna, Malta, nużaw bejn wieħed u ieħor 95,000 tunnellata diesel u 100,000 tunnellata petrol.

Jekk wieħed jieħu almenu 10% - li se jkun is-suġġeriment tal-Kummissjoni Ewropea mill-1 ta' Jannar – ifisser li 10% ta' 95,000 hija 10,000 tunnellata.

Illum il-ġurnata aħna diġà qegħdin inbiegħu qrib it-3,000 tunnellata.

THE CHAIRMAN: Jiġifieri dawn tilħaqhom f'ħames snin qed tgħid?

IS-SUR PIPPO PSAILA: Le dawn qed nilħquhom issa għax nużaw il-feed stock u l-used oil.

Malta per capita nikkunsmaw 9,000 tunnellata żjut u xaħmijiet, nafu għax sa 1994 konna suq magħluq u aħna biss konna nipproduċuh jiġifieri l-istatistika żgur tajba.

Minn dawk għandek 6,000 tunnellata żjut likwidi.

Statistikament il-pajjiżi Ewropej jirriġeneraw 40%, jiġifieri awtomatikament aħna għandna 40% ta' 6,000 tunnellata - qrib l-4,000 tunnellata – li suppost nirkavawhom u nikkonvertuhom f'bio-fuel.

Jiġifieri nofs id-9,500 huma żjut użati.

Id-differenza li jkun fadal jintuża parti minnu x-xaħmijiet mill-biċċerija stess u parti minnhom trid tuża l-virgin feed stocks.

Jekk bniedem jieħu 10% tal-konsum tad-diesel - 9,500 tunnellata - l-impjant tagħna jagħmel 100,000 litru kuljum, jiġifieri 0.5 miljun litru fil-ġimgħa.

Bħala kapaċità m'għandniex problema, il-problema hija l-feedstock.

Hija problema relattiva għax jekk tuża l-virgin, tista' timporta kemm trid għax id-dinja dejjem tipproduċi.

MICHAEL GONZI: Nassumi li jekk iddaħħal il-households.…

Is-sur pippo psaila: Iva, għalhekk importanti li dan id-djalogu mal-Wasteserv jiġi amplifikat għax il-households huma riżorsi importanti għalina.

The CHAIRMAN: Nifhem li wara dan il-proċess li se tibdew - l-ewwelnett anke hemm l-impatt fuq l-ambjent - imma anke peress li din hija parti mid-diskussjoni iktar wiesgħa fuq l-Innovazzjoni, semmejt xi proġetti oħra.

X'weight qed tagħtuhom?

Diġà ssottomettejna proġett, fejn kellna partner Svediż u kellna Università Ġermaniża għax hekk kien jirrikjedi dan it-tip ta' proġett li ridna - mingħalija kien il-framework ta' FP6 - u dawk jiskorjaw bil-punti.

L-ewwel darba li konna ssottomettejna proġett kellna partnership ma' kumpannija li kienet se tagħmel il-proġett, l-Università ta' Malta bħala aspett akkademiku, aħna bħala entrepreneurs, u imbagħad kellna kumpanija barranija bħala research u wkoll il-comune ta' Catania.

Il-Comune ta' Catania daħħalnihom biex jagħmlu il-household collection scheme għax roughly il-popolazzjoni ta' Catania hija qrib tagħna u b'hekk ikollna parallel: il-household scheme ta' Malta u l-household scheme ta' Catania.

Mingħalija kellna bżonn 21 points biex nikkwalifikaw u ġibna xi 19.5 jiġifieri for the first time it was very close.

KARL CHIRCOP: Prosit ta' din l-inizjattiva.

Il-containers sofor, dawk minn fejn tista' ġġibhom?

Bħala konsumatur naħseb tkun ħaġa tajba li tista' tikkontribwixxi favur dan il-proġett.

Is-sur pippo psaila: Naħseb li kien sar żball tattiku li ġiet launched f'seba' lokalitajiet biss u allura iktar ikkreajna antipatija lejn il-proġett.

Kien hemm ħafna nies li riedu jipparteċipaw imma ma setgħux allura iktar ġew frustrati.

Is-sistema kienet li nużaw il-petrol stations stess, fejn għamilna cabinet biċ-ċavetta u l-konsumatur kien jieħu l-barmil vojt, he exchanges it u ninċentivawh billi jingħata biljett tal-lotterija.

Kull erba' xhur titla' l-lotterija u kien hemm ħafna premjijiet bħal household appliances, cruises, eċċ. Bħalissa l-idea hija li rridu mmorru on a national scale biex ma jkunx hemm distinzjoni bejn distretti u geographical locations but it has to be widespread.

THE CHAIRMAN: Jiġifieri, mhux aħna ma rajnihiex.

Is-sur pippo psaila: Bħala postijiet kien hemm biss Manoel Island, in-Naxxar, is-Savoy, San Ġwann, u f'ċerti petrol stations oħra.

Il-Wasteserv kienu mmiraw postijiet fejn kellhom a high incidence ta' riċiklaġġ mill-households u ddeċidew li allura aħjar jibdew minn dawn il-postijiet għax iktar faċli.

U veru hemm loġika warajha.

Fil-fatt kien hemm ħafna nies li staqsewna għal dawn il-containers.

KARL CHIRCOP: Ma tikkonsidrawx tagħmluhom fis-supermarkets?

KARL CHIRCOP: Għax huwa sors fejn il-konsumatur jixtri ż-żejt u jieħu wieħed miegħu.

FREDERICK AZZOPARDI: Jiġifieri intom li qed tipproduċu dak l-ammont ta' biodiesel qed issibu tbiegħuh kollu, hux hekk?

Kieku għandkom iktar tbiegħu iktar?

Is-sur pippo psaila: Fil-fatt niġġennu meta jasal l-aħħar tax-xahar u jogħla l-prezz tad-diesel!

Fil-fatt ġimgħa ilu ħadulna 90,000 litru f'ġimgħa waħda għax semgħu xnigħat minn fuq il-pompi li se jogħla d-diesel!

Teknikament il-biodiesel dejjem jiċċaqlaq mal-prezz tad-diesel.

Huma comodities meta jorħos jorħos miegħu, meta jitla' jitla' miegħu.

FREDERICK AZZOPARDI: Dwar il-kwestjoni tas-sludge, nifhem li jekk ikollok karozza ġdida m'hemmx problema għax tista' taqbad u tuża l-biodiesel mal-ewwel.

Is-sur pippo psaila: Iva, però trid toqgħod attent għax jekk se tagħtiha diesel darba, xorta se ssib is-sludge.

Kellna karozza ta' xi erba' xhur u min ħa d-diesel, ħadu mill-pompa tar-Rabat, u ġabli t-tank għax ridt nagħmel esperiment u għedtlu ħa niċċekkjah għal ġurament.

U tiskanta x'sibna alavolja l-karozza kienet għadha ġdida.

Parti minnu huwa l-kulur li jżidu d-dwana, li over time jiddetjora għax ikunu jafu li qed tħallas is-sisa jżidulu l-kulur.

FREDERICK AZZOPARDI: Dwar il-pjanta tal-Jatropha, qatt għamiltu xi esperiment f'Malta biex tippruvaw tkabbruha?

L-ewwelnett ridna nkabbruha fl-airport, għax hemm mas-sitt mitt tomna art u bħalissa qegħdin ikabbru l-qamħ.

Issa għall-ajruplani l-qamħ huwa perikoluż għax huwa inflammable ħafna, speċjalment fis-sajf.

Allura diġà tkellimna mal-MIA li nesperimentaw anke fuq biċċa art żgħira biex naraw jekk tieħux.

Tkellimna ukoll mal-Government Experimental Farm fl-Għammieri għax hemmhekk hemm mal-200 tomna art.

U għamilna proposta lil wieħed min-Naxxar espert ta' dawn il-crops ta' l-inbejjed fejn qed jiggwidana fiha din il-biċċa ta' xogħol.

FREDERICK AZZOPARDI: Din hija l-crop tal-crop jew il-frott tagħha?

Is-sur pippo psaila: Le, tieħu l-frott tagħha, qisha żebbuġa jew bajtra tax-xewk kbira mbagħad tqaxxarha, tagħsarha u tieħu ż-żejt.

FREDERICK AZZOPARDI: Se jkollha vantaġġ li ssebbaħ l-ambjent għax se jkollok sigra bi fjuri.

Hemm kumpannija D 1 oils…

THE CHAIRMAN: Jiġifieri din diġa' qed tintuża għalhekk?

Tista' timporta ż-żejt li joħroġ minnu però it's not cost effective at the moment.

THE CHAIRMAN: Qed jużawha?

THE CHAIRMAN: Qed jużawha għal biodiesel?

MICHAEL GONZI: Għandi żewġ domandi.

Minn liema entità qed issibu l-iktar reżistenza kontra l-biodiesel?

Is-sur pippo psaila: Le, l-Enemalta jieħdu mingħandna.

It-trakkijiet ta' l-Enemalta kollha biodiesel jieħdu u kieku qatt kellhom ilment.

MICHAEL GONZI: Fl-introduzzjoni, pinġejt stampa ta' best fuel, jkollok best consumption fil-karozza, imma at the same time hemm reżistenza.

Il-gut feeling tiegħi hija li fil-karozza tiegħi tgħid nużah jew se ngħarraq pompa?

Għalissa ma rridx ngħarraq pompa.

Dik hija t-tendenza forsi, dik hija r-reżistenza.

Is-sur pippo psaila: Dik hija r-reżistenza.

Hemm nuqqas ta' edukazzjoni, u ta' awareness.

Fil-fatt għalhekk irridu nagħmlu proġett - diġà tkellimna mal-Wasteserv - biex nidħlu fl-iskejjel, nagħtuhom .…

MICHAEL GONZI: Ħaġa oħra li xtaqt nistaqsi.

Biex isir il-biodiesel trid tħallat l-alcohol u l-methanol, tagħmel bħala catalyst, sodium hydroxide jew potassium, li huma affarjiet sempliċi.

It-teknoloġija hija sempliċi daqshekk?

Dak huwa l-vantaġġi li għandna fuq ħaddieħor....

MICHAEL GONZI: Imma is it possible, li tagħmilha fil-households din?

Nista' naqbad l-alcohol u l-hydroxide u npoġġih bħala fuel?

Is-sur pippo psaila: Fil-fatt tista' tixtri kit ta' madwar US$3,000 u jkollok barmil ta' 200 litres u tista' tħallat.

FRANCO GALEA: qed nifhem sewwa li m'huwiex vijabbli li timporta s-seed oil li jiġi minn Jatropha?

Is-sur pippo psaila: Le, m'huwiex vijabbli biex timporta ż-żejt.

FRANCO GALEA: Hawn Malta hawn xi ħsieb li timportawh minn barra ż-żerriegħa?

FREDERICK AZZOPARDI: Qed nitkellmu fuq id-diesel għall-petrol hemm xi ħaġa?

Jgħidulu E85 u fih 85% petrol u 15% methanol, u huwa magħmul mix-sugar cane.

Għalissa ma nixtiequx nidħlu fih għas-sempliċi raġuni li diġà għandna reżistenza fid-diesel aħseb u ara fil-petrol, però technologically it is no hassle.

Onor Michael Gonzi: Reżistenza?

Is-sur pippo psaila: Reżistenza mill-konsumatur, fis-sens biex jaċċetta l-biodiesel you have to plod along.

And the mechanics għax dawk jagħmlulek ħafna ħsara.

THE CHAIRMAN: Nirringrazzjak tal-preżentazzjoni għax kienet utli ħafna.

Fid-8.50 p.m. il-Kumitat aġġorna għal data li kellha tiġi komunikata iktar tard.


L-GĦAXAR PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 111

L-Erbgħa, 20 ta'Ġunju 2007 fis-7.15 p.m.

L-Onor.

Jason Azzopardi, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar l-Erbgħa, 20 ta' Ġunju 2007 fis-7.15 p.m. fil-Kamra tal-Kumitati fil-Palazz il-Belt b'din l-aġenda:-

Taħdita ma' l-E.T. Nicholas Archer, Kummissarju Għoli tar-Renju Unit għal Malta, dwar it-tema: Cost Effective Diplomacy.

Affarijiet oħra.


(Rapport Uffiċjali u Rivedut)

L-GĦAXAR PARLAMENT

Laqgħa Nru. 111

L-Erbgħa, 20 ta' Ġunju, 2007

Stampat fl-Uffiċċju ta' l-Iskrivan

Prezz Lm1

L-GĦAXAR PARLAMENT

Laqgħa Nru. 111

L-Erbgħa, 20 ta' Ġunju, 2007

Il-Kumitat iltaqa' fil-Palazz, il-Belt Valletta, fis-7.33 p.m.

Il-Minuti tal-Laqgħa Nru. 110 li saret fid-29 ta' Mejju, 2007, kienu konfermati.

THE CHAIRMAN (Onor. Jason Azzopardi): Ninforma lill-Kumitat li l-Iskrivan tal-Kamra rċieva mingħand is-Segretarju Ġenerali tal-parlament Ewropew 12-il riżoluzzjoni, hawn taħt indikati, li ġew adottati mill-Parlament Ewropew:

Riżoluzzjoni leġislattiva tal-Parlament Ewropew ta' l-24 ta' April 2007 dwar il-proposta għal deċiżjoni tal-Kunsill dwar il-konklużjoni tal-Ftehima bejn il-Kommunità Ewropea u l-Gvern tal-Malasja dwar ċerti aspetti tas-servizzi ta' l-ajru (COM(2006)0619 – C6-0004/2007 – 2006/0202(CNS)) P6_TA-PROV(2007)0103 - adottata fl-24 t' April 2007;

Riżoluzzjoni leġiżlattiva tal-Parlament Ewropew ta' l-25 ta' April 2007 dwar il-proposta għal deċiżjoni tal-Kunsill dwar il-konklużjoni tal-Ftehima Multilaterali bejn ir-Repubblika ta" l-Albanija, il-Bożnja u Ħerżegovina, ir-Repubblika tal-Bulgarija, ir-Repubblika tal-Kroazja, il-Komunità Ewropea, ir-Repubblika ta" l-Islanda, l-ex-Repubblika Jugoslava tal-Maċedonja, ir-Renju tan-Norveġja, is-Serbja u l-Montenegro, ir-Rumanija u l-Missjoni ta" Amministrazzjoni Temporanja tan-Nazzjonijiet Uniti fil-Kosovo dwar it-Twaqqif ta" Żona Ewropea ta" Avjazzjoni Komuni (ECAA) (COM(2006)0113 – C6-0218/2006 – 2006/0036(CNS)) P6_TA-PROV(2007)0139- adottata fil-25 t' April 2007;

Riżoluzzjoni leġislattiva tal-Parlament Ewropew ta' l-25 ta' April 2007 dwar il-proposta għal deċiżjoni tal-Kunsill dwar il-konklużjoni f'isem il-Komunità Ewropea ta" Ftehim ta" Qafas dwar Programm Ambjentali Nukleari Multilaterali fil-Federazzjoni Russa u tal-Protokoll dwar il-Pretensjonijiet, Proċedimenti Legali u l-Indennizz għall-Ftehim ta" Qafas dwar Programm Ambjentali Nukleari Multilaterali fil-Federazzjoni Russa.

(COM(2006)0665 – C6-0475/2006 – 2006/0227(CNS)) P6_TA-PROV(2007)0141- adottata fil-25 t' April 2007;

Riżoluzzjoni leġiżlattiva tal-Parlament Ewropew ta' l-25 ta' April 2007 dwar il-Green Paper dwar azzjonijiet ta' riżarċiment tad-danni għal ksur tar-regoli tal-KE dwar l-antitrust (2006/2207(INI)) P6_TA-PROV(2007)0152- adottata fil-25 t' April 2007;

Riżoluzzjoni tal-Parlament Ewropew tal-25 ta April 2007 dwar relazzjonijiet transatlantiċi P6_TA-PROV(2007)0155- adottata fil-25 t' April 2007;

Riżoluzzjoni tal-Parlament Ewropew tal-25 ta' April 2007 dwar ir-rapport ta' progress ta' l-2006 dwar il-Kroazja (2006/2288(INI)) P6_TA-PROV(2007)0156- adottata fil-25 t' April 2007;

Riżoluzzjoni tal-Parlament Ewropew tas-26 ta' April 2007 dwar is-sitwazzjoni tan-nisa b'diżabilita' fl-Unjoni Ewropea (2006/2277(INI)) P6_TA-PROV(2007)0160- adottata fis-26 t' April 2007;

Riżoluzzjoni tal-Parlament Ewropew tas-26 ta' April 2007 dwar in-negozjait ta kuntratt ta' Konċessjoni Galileo P6_TA-PROV(2007)0164- adottata fis-26 t' April 2007;

Riżoluzzjoni tal-Parlament Ewropew tas-26 ta' April 2007 dwar ir-Rapport Annwali dwar id-Drittijiet tal-Bniedem fid-Dinja 2006 u l-politika ta' l-UE fir-rigward ta' dan (2007/2020(INI)) P6_TA-PROV(2007)0165- adottata fis-26 t' April 2007;

Riżoluzzjoni tal-Parlament Ewropew tas-26 ta' April 2007 dwar dwar il-Finanzi Pubbliċi fl-EMU 2006 (2007/2004(INI)) P6_TA-PROV(2007)0168- adottata fis-26 t' April 2007;

Riżoluzzjoni tal-Parlament Ewropew tas-26 ta' April 2007 dwar il-ħtif f'Gaża tal-ġurnalista' tal-BBC Alan Johnston - P6_TA-PROV(2007)0170- adottata fis-26 ta' April 2007; u

Riżoluzzjoni tal-Parlament Ewropew tas-26 ta' April 2007 dwar iż-Żimbabwe - P6_TA-PROV(2007)0172- adottata fis-26 t' April 2007.

TAĦDITA MA' L-E.T. NICHOLAS ARCHER, KUMMISSARJU GĦOLI TAR-RENJU UNIT GĦAL MALTA, DWAR IT-TEMA: COST EFFECTIVE DIPLOMACY

THE CHAIRMAN: Ngħaddu mill-ewwel għal-laqgħa tagħna ma' l-Eċċellenza Tiegħu Nicholas Archer, Kummissarju Għoli tar-Renju Unit għal Malta.

It-taħdita għandha t-tema: Cost Effective Diplomacy.

Fit-8.35 p.m. il-Kumitat aġġorna għal

data oħra.